¿Jehová Diosjamat aynachtʼatanakar uñjasktanjja? | Taman yatjjatañataki\n¿Kuna arutsa liytʼäta? Afrikáans Albanés Alemán Amárico Argentina markan amparamp parlirinakataki Armenio Aymara Azerí Azerí (alfabeto cirílico) Becol Bengalí Bislama Brasil markan amparamp parlirinakataki Búlgaro Camboyano Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Cibemba Cingalés Colombia markan amparamp parlirinakataki Congo Coreano Criollo haitiano Croata Dangme Danés Efik Endebele Endonga Enzema Eslovaco Esloveno Español Estados Unidos markan amparamp parlirinakataki Estonio Ewé Finlandés Fiyiano Francés Ga Georgiano Griego Groenlandés Guaraní Gujarati Gun Hebreo Hiligaynon Hindi Holandés Húngaro Ibo Ilocano Indonesio Inglés Islandés Italia markan amparamp parlirinakataki Italiano Japonés Japón markan amparamp parlirinakataki Kannada Kaonde Kazajo Kikuyu Kiluba Kimbundu Kiniaruanda Kirguís Kirundi Kisonge Krío Kwangalí Kwanyama Letón Lifu Lingala Lituano Luganda Lunda Luo Luvale Macedonio Malayo Malayálam Malgache Maltés Maratí Maya Mizo Moré México markan amparamp parlirinakataki Nepalés Ngäbere (o guaymí) Noruego Oromo Osético Otetela Pangasinán Panjabí Papiamento (Aruba) Papiamento (Curazao) Persa Polaco Portugués de Brasil Quechua (Ancash) Quechua (Ayacucho) Quechua (Cuzco) Quechua boliviano Rumano Rusia markan amparamp parlirinakataki Ruso Sango Sepedi Serbio (Alfabeto cirílico) Serbio (alfabeto latino) Sesoto de Lesoto Shona Silozi Sranangtongo Suajili Suati Sueco Swajili (Congo) Tagalo Tahitiano Tai Tamil Telugu Tigriña Tshiluba Tsonga Tsotsil Tsuana Tumbuka Turco Twi Tártaro Ucraniano Urdu Uzbeko Vendal Vietnamita Wallisiano Waray-Waray Wayuunaiki Wolaita Xhosa Yoruba Zandé Zulú Árabe\n“Cuerponjja mä kunasa [jan yäqañjamäki] ukasa, wali askiwa.” (1 COR. 12:22)\n¿Kunjamsa Jehová Diosajj aynachtʼatjamäpki uka jilat kullakanakarojj uñji?\n¿Kunjamsa Jehová Diosajj pantjasirinakar uñji ukat kunjamsa jiwasajj uñjañasaraki?\nAynachtʼatanakar yanaptʼaski ukhajja, ¿khitinakas askinak jikjjatapjje?\n1, 2. ¿Kunatsa Pablojj aynachtʼatanakat khuyaptʼayasirïna?\nTAQENIW awisajj aynachtʼat uñjastanjja. Awisajj gripe ususa jan ukajj chʼojjo ususa aynachtʼayakistaspawa, kunanaktï lurañ amtkayätan ukanaksa janiw sum phoqjjsnati. Yamas mä pä semana jan ukajj walja phajjsinaka usuntsna ukhajja, jukʼampïspawa. ¿Ukhajj kunjam uñjatäñsa munsna? ¿Janit kunjamas jikjjatastan uk amuyapjjañap munksna?\n2 Kunapachatï apóstol Pablorojj jaqenakasa, jilat kullakanakasa jan waltʼayapkäna ukhajja, ukhamarakiw awisajj aynachtʼat jikjjatasirïna. Walja kutirakiw jan chʼamanis uñjasïna (2 Cor. 1:8; 7:5). Kuna jan waltʼäwinakantï uñjaskäna ukanakat lupʼisajja akham sasaw säna: “¿Khitis [aynachtʼejja], janit nayajj [aynachtʼka]raktjja?” sasa (2 Cor. 11:29, MT). Cristiano tamajj jaqen cuerpopar uñtasitaw sasin yatichkäna ukhajja, akham sarakïnwa: “Cuerponjja mä kunasa [jan yäqañjamäkchi] ukasa, wali askiwa” sasa (1 Cor. 12:22). ¿Kuns ukampejj sañ munäna? ¿Kunjamsa Diosajj aynachtʼatanakar uñji? ¿Kunatsa jiwasajj ukhamarak uñjañasa? ¿Kunjamsa jiwasar ukajj yanaptʼistaspa?\n¿KUNJAMSA DIOSAJJ AYNACHTʼATANAKAR UÑJI?\n3. ¿Kunatsa awisajj yanaptʼa munapki uka jilat kullakanakasarojj jan walit uñj-jjsna?\n3 Akapachanjja, wayn tawaqonakasa chʼamaninakasa wali askit uñjatäpjjewa. Nayrar sartañatakis walirak chʼamachasipjje, ukatwa aynachtʼatanakarus jukʼampiki aynachtʼayapjje. Cheqasa jiwasajj janiw ukham lurañasäkiti. Ukampis sapa kuti yanaptʼa munapki uka jilat kullakanakasarojja, ¿kunjamsa uñjasktanjja? Inasa awisajj jan amuyasisa jan walit jupanakar uñjaskstan. ¿Kunjamsa Diosat yateqasisajj jupanakar uñjañasa?\n4, 5. 1) Kunjamtï Diosajj aynachtʼatanakar uñjki uka toqetjja, ¿kunsa 1 Corintios 12:21-23 qellqatajj yatichistu? 2) ¿Kuna askinaksa aynachtʼatanakar yanaptʼasajj jikjjatsna?\n4 Jehová Diosajj kunjamsa sapa maynir uñjistu uk amuyañasatakejja, Pablon uñachtʼäwipaw yanaptʼistaspa, Corintonkirinakar nayrïr cartap qellqkasawa uk sum qhanañchäna. 12 jaljanjja jan yäqañjamäki ukasa cuerponjja wali askiwa sasaw amuytʼayäna (1 Corintios 12:12, 18, 21-23 liytʼañataki). Monot jutatätanwa sasin yatichirinakatjja, yaqhepajj janiw ukham amuyapkiti. Ukampisa, jaqen cuerpopat yatjjatirinakajja, taqe kunaw cuerponjja wakisi, inamayat uñtʼatanakasa jichhajj wali wakiskirëjjewa sasaw sapjje. * Sañäni, kayun jiskʼa lukʼanapajj inamayäkaspasa ukham nayrajj amuyapjjäna, ukampis jichhajj jaqen sum saytʼañapatakiw yanaptʼi sasaw sapjje.\n5 Pablon yatichäwiparjamajja, tamanjja taqeniw wakisirïtanjja. Jehová Diosajj sapa mayniruw wali askit uñjistu, aynachtʼatjamäpki ukanakarus ukhamaraki, ukampis Supayajj janis kunatakis servksna ukham amuyañaswa muni (Job 4:18,19). Kunjamtï Diosajj uñjkistu uk yatiñajja, kunanaktï taman lurasktan uk kusisit phoqañasatakiw yanaptʼistu, ukhamarak Diosan markapansa wali kusisit serviskakiñatakiw yanaptʼarakistu. Amuytʼañataki, jumajj ¿mä awichar amparat irpirïtati? Ukatakejj kʼachata sarañaw wakisi, janiw jupajj jumamp chik ratuk sartkaspati. Ukham yanaptʼasajj ¿kunjamas jikjjatasirïta? Cheqansa, mayninakar yanaptʼasajja, wal kusistanjja, paciencianïñsa munasirïñsa yateqaraktanwa, ukat suma cristianoruw tukuraktanjja (Efe. 4:15, 16). Maynit maynikama wali askit uñjastan ukhajja, tamanjja munasiñaw utji, janirakiw aynachtʼatanakarus sintejj waytʼaskarakiti. Uksti munasiri Awkisajj sumwa uñjaskaraki.\n6. ¿Kunatsa Pablojj ‘pisi chʼamani’, ‘jila chʼamani’ sasajj säna?\n6 Pablojj Corintonkir cristianonakar qellqkasajja, ‘Diosar jan servirinakatakejja, pisi chʼamanjamäpjjtawa’ sasaw säna, jupas ukhamarakiw awisajj jikjjatasïna (1 Cor. 1:26, 27; 2:3). Ukatjja, yaqhep cristianonakat parlasajja, jila chʼamaninaka sasaw sarakïna, ukampejj janiw jilïrinakäpkaspas ukham sañ munkänti (Rom. 15:1). Antisasa, experiencianinakajj jan experiencianinakarojj pacienciampiw uñjapjjañama sasaw säna.\n7. ¿Kunatsa awisajj mayninakar yanaptʼañajj chʼamäspa?\n7 Jehová Diosajj aynachtʼatanakarojj yanaptʼapuniwa. Jupat yateqasisa mayninakar yanaptʼtan ukhajja, Jupajj wal kusisi (Sal. 41:1; Efe. 5:1). Ukampis jilat kullakanakasajj jan waltʼäwinkapki ukhajja, inas yanaptʼañajj awisajj chʼamächispa. Inas akham amuysna: “Jupanak pachpaw uk askichapjjañapa” sasa, jan ukajj “kamsarakiristti” sasa. Amuytʼañatakejj Rosa * kullakat parltʼañäni, juparojj esposopaw apanuküna. Kullakajj siwa: “Jilat kullakanakatï jan jakʼachasipkiristam, janiraki amigonakas yanaptʼapkiristam ukhajja, maynejj wal chuyma usuyasispa. Jan walinakan uñjastan ukhajja, amigonakasajj jiwasamp chikäspa ukwa muntanjja” sasa. David reyejj amigonakapan jaytanukuta uñjasisajj ukhamarakiw chuyma ustʼata jikjjatasïna (Sal. 31:12).\n8. ¿Kunas mayninakat khuyaptʼayasiñatakejj yanaptʼistani?\n8 Yaqhep jilat kullakanakasajj usuta, llakita ukhamaw uñjasipjje, jan ukajj familiapatsa sapakiw Jehová Diosar servipjjaraki. Ukhamanakan uñjasisaw jilat kullakanakasajj aynachtʼata jikjjatasipjje. Uk amuyañaw jupanakat khuyaptʼayasiñatakejj yanaptʼistani. Jiwasajj ukhamansa uñjasiraksnawa. Nayra tiemponjja, israelitanakajj Egipto markan aynachtʼata ukhamarak pisinwa jakasipjjäna, ukatwa Jehová Diosajj janïr Suma Oraqer mantapkipan akham sas amtayäna: ‘Jilanakamar tʼaqhesir uñjasajj yanaptʼapjjam, jan chuymanakam qalarayasipjjamti’ sasa. Diosajj pisinkirinakarusa aynachtʼatanakarus yanaptʼasispa ukwa munäna (Deu. 15:7, 11; Lev. 25:35-38).\n9. Mä cristianojj aynachtʼat jikjjataski ukhajja, ¿kuns jankʼak lurañasa? Ukjja mä uñachtʼäwimpi qhanañchtʼam.\n9 Jan waltʼäwin uñjasirinakarojj janiw jankʼaki juchañchañasäkiti, janirakiw kuna jan walsa jupanakat amuyañasäkiti, jan ukasti Diosar yupaychasipkakiñapatakiw chuymachtʼañasa (Job 33:6, 7; Mat. 7:1). Amuytʼañataki, motot jaqosiri mä jaqeru hospitalar apapjje ukhajja, ¿doctoranakajj khitis juchanejj ukti nayraqat yatjjatapjje? Janiwa. Jan ukasti, jankʼakiw qolljjatapjje. Ukhamarakiw jilat kullakanakasarojj uñjañasa. Mä jilatatï jan ukajj mä kullakatï jan walinakan uñjasisajj aynachtʼat jikjjataschi ukhajja, Diosar sum yupaychaskakiñapatakiw yanaptʼañasa (1 Tesalonicenses 5:14 liytʼañataki).\n10. ¿Kunjamatsa yaqhepajj aynachtʼatjamäkasinsa ‘iyawsañanakapan qamirïpjje’?\n10 Inas aynachtʼat jilat kullakanakasat “pisi chʼamanïpkaspas” ukham amuysna. Ukampis kunjamas jakasipjje uk sum amuytʼasajj janiw ukham amuyjjsnati. Sañäni, yaqhep kullakanakan esposonakapajj janiw cristianöpkiti, jupanakatakejj ¡kunja chʼamakïki Diosar serviñajja! Yaqhepasti sapakiw wawanakapar uywapjjaraki, ukampis jan faltasisaw wawanakapampi tantachäwinakar jutapjje. Yaqhep wayn tawaqonakajja, yateqañ utanakanjja yantʼataw uñjasipjjaraki, ukampis janiw Diosat jitheqtapkiti. Cheqansa, jiwasatï qawqsa jilat kullakanakasajj Jehová Diosar serviñatak chʼamachasipjje uk amuyañäni ukhajja, janiw pisi chʼamanïpkaspas ukham uñjkañäniti, jan ukasti ‘Diosar iyawsañanakapan qamirïpkaspasa’ ukhamwa uñj-jjañäni (Sant. 2:5).\nJEHOVÁ DIOSJAM AMUYAPJJAÑÄNI\n11, 12. 1) Jilat kullakanakasajj pantjasipjje ukhajja, ¿kunas Jehová Diosjam amuyañatakejj yanaptʼistu? 2) ¿Kunjamsa Diosajj Aaronar uñjäna ukat kunsa yateqsna?\n11 Kunjamtï Jehová Diosajj jilat kullakanakasarojj uñjki ukhamwa, pantjasipkchi ukhasa, jupanakar uñjañasaraki. Jehová Diosajj kunjamsa yaqhep servirinakaparojj uñjirïna ukanakjja Bibliaw qhanañchistu (Salmo 130:3 liytʼañataki). Amuytʼañataki. Kunapachatï israelitanakajj qorit lurata waka qallur yupaychapkäna ukhajja, Aaronajj yaqhanakarukiw juchañchäna. ¿Jumatï ukan Moisesamp chikäsmäna ukhajja, kunjamsa Aaronarojj uñjasmäna? (Éxo. 32:21-24.) Yaqha urusti, Aaronajj Míriam kullakapar istʼasinwa, Moisés contra parläna, jaya markankir warmimp casarasitap layku. ¿Uk istʼasajj kamsasmänsa? (Núm. 12:1, 2.) Ukatjja, kunapachatï Aaronampi Moisesampejj Meriba sat qolluta um jalsuyapkäna ukhajja, janiw Diosarojj jachʼañchapkänti, ¿uk uñjasajj kunsa lurarakisamäna? (Núm. 20:10-13.)\n12 Jehová Diosajj Aaronarojj uka luratanakapatjja ukaratpachaw castigaspänjja. Ukampis Aaronajj pantjasirïkchïnsa, janiw ñanqha chuymanïkänti, ukwa Diosajj sum amuyäna. Aaronajj jan wali jaqenakar istʼasawa, jan ukajj jan walinakan uñjasisaw pantjasiñanakar purïna. Ukampis juchanakapjja uñtʼasïnwa, kuntï Diosajj amtkäna uksa phoqarakïnwa (Éxo. 32:26; Núm. 12:11; 20:23-27). Jehová Diosajj Aaronan arrepentisitapsa, jupar confiyasitapsa wali askitwa uñjäna. Walja maranak qhepatjja, jupasa wawanakapasa taqe chuyma servirinakat uñtʼatarakïnwa (Sal. 115:10-12; 135:19, 20).\n13. Jehová Diosat yateqasiñasatakejja, ¿kun lurañas wakisispa?\n13 Jilat kullakanakasajja, Aarón chachjamarakiw pantjasipjjaspa. Ukhamäspa ukhajja, ¿kunjamsa jupanakar uñjañasäspa? Jehová Diosjam uñjañatakejja, ¿janiti amuyus mayjtʼayañajj wakiskaspa? (1 Sam. 16:7.) Sañäni, mä waynitutï jan ukajj mä tawaqetatï jan walir saraskaspa jan ukajj mayja chuymanïspa ukhajja, ¿kamachañasäspasa? Juchañchañat sipansa, kunjamsa yanaptʼsna ukwa amuytʼañasa, ukat tiempo apstʼasisaw amuytʼasiñapatak yatichañasa. Ukhamatwa, jukʼamp paciencianïñsa jukʼamp munasirïñsa yateqañäni.\n14, 15. 1) Eliasajj llakita uñjaskäna ukhajja, ¿kunjamas Jehová Diosajj jikjjatasïna? 2) ¿Kunsa Jehová Diosan Eliasar yanaptʼatapat yateqsna?\n14 ¿Kunjamsa Jehová Diosajj llakitanakar uñji? Elías profetarojj kunjamsa Diosajj yanaptʼäna uk uñjañäni. Qalltanjja, Eliasajj jan ajjsarasaw Baal diosan 450 profetanakap contrajj saytʼasïna. Ukampis kunapachatï Jezabel reinajj jupar jiwayañ amtkäna ukhajja, jayaruw sarjjäna. Beerseba sat cheqar puriñkamaw 150 kilometronak jalakam tʼijüna. Ukatsti, wasar toqeruw sarjjäna, ukat wali qarita, lupinsa lupjata ukhamaw jikjjatasirakïna, ukatwa mä ali jakʼaru qontʼasïna. Ukatsti, Diosaruw jakañ apaqjjeta sasin mayisirakïna (1 Rey. 18:19; 19:1-4).\nJehová Diosajj Eliasan chuymap sum yatïna, ukatwa mä angelap chʼamañchañapatak khitäna (14, 15 tʼaqanak uñjjattʼäta)\n15 Eliasaru wali llakita chuymas kawkstʼata uñjasajja, ¿kunjamas Jehová Diosajj jikjjataspachäna? Ajjsaratapata, llakimp aynachtʼatapata, ¿Diosajja jaytanukjjpachänti? Janiwa. Jehová Diosajj sumwa chuymap yatïna, ukatwa mä angelaparus khitarakïna. Angelajj pä kutiw manqʼasiñapatakejj chʼamañchtʼäna. Ukatjja sarakïnwa: “Thaki sarañamajja wali jayäskiwa” sasa (1 Reyes 19:5-8 liytʼañataki). Kunjamtï uñjktanjja, janiw Jehová Diosajj kunanaktï Eliasajj lurañapäkäna ukanak siskänti, jan ukasti nayraqatajj sumwa istʼäna, ukjjarusti kunatï wakiskäna ukwa churarakïna.\n16, 17. ¿Kunjamsa Jehová Diosjam jilat kullakanakasar munasiñamp yanaptʼsna?\n16 ¿Kunsa munasir Diosasat yateqassna? Janiw jankʼaki maynirojj ewjjañasäkiti (Pro. 18:13). Khitinakatï jan waltʼäwinkkasin aynachtʼata, jan ukajj ‘jan yäqatjam’ amuyasipki uka jilat kullakanakasarojj sum istʼañatakiw nayraqat tiempo apstʼasiñasa (1 Cor. 12:23). Ukhamatwa kunanaksa munapjje ukanak yatiñäni ukat ukarjamarakiw sum yanaptʼarakiñäni.\n17 Qalltan parlaniwayktan uka Rosa kullakat amtapjjañäni. Kunapachatï chachapajj jaytanukuwayjjäna ukhajja, pä phuchapamp chikaw saparstʼata uñjasïna. ¿Kunjamsa yaqhep jilat kullakanakajj yanaptʼapjjäna? Kullakajj siwa: “Kunatï pasapkitäna uk jilat kullakanakar telefonot awisapjjayät ukhajja, jankʼakiw utar purinipjjäna, janïraw 45 minutos paskänti. Ukat nanakamp chikarakiw jachapjjäna. Niya mä kimsa uruw nanakamp chika qheparapjjäna. Ukatjja, janiw manqʼas munasipkitänti, jachañ jachakiw jutasipkitäna, ukatwa mä qawqha tiempotaki utanakapar apjjapjjetäna” sasa. Uka arunakajj inas Biblia qellqeri Santiagon arunakap amtaychistu, jupajj sänwa: “Mä jilatarutejj jan ukajj mä kullakarutejj isipajj jan utjkani ukhamaraki manqʼañapasa, ukat jumanakatjja maynejj sani: ‘Waliki, janjjatasim, manqʼasirakim’ sasa, ukatsti janiraki issa ni manqʼsa churkaniti ukkhajja, ¿kuna askis uka arsutapajja?” sasa (Sant. 2:15, 16). Rosa kullakat parltʼaskakiñäni, tamapankir jilat kullakanakajj walpun yanaptʼapjjäna. Ukatwa sojjta phajjsi qhepatjja, kullakajj phuchanakapamp chikajj precursor auxiliarjam Diosar servjjäna (2 Cor. 12:10).\n¿KHITINAKAS ASKINAK JIKJJATAPJJE?\n18, 19. 1) ¿Kunjamsa aynachtʼatanakarojj yanaptʼañasa? 2) Aynachtʼatanakaru yanaptʼaski ukhajja, ¿khitinakas askinak jikjjatapjje?\n18 Tiempompipuniw usuntasajj walipttanjja, uk sum taqenis yattanjja. Jäll ukhamarakiw maynejj pantjasitapata jan ukajj jan walinakan uñjasitapata aynachtʼasajja, tiempompejj waliptjjarakispa. Diosar sum yupaychaskakiñatakejja, Bibliatwa yatjjatañapa, Jehová Diosaruw mayisiñapa, ukat tantachäwinakarus sarañaparakiwa. Ukampis ¿kunjamsa jiwasajj yanaptʼsna? ¿Janit paciencianïñajj wakiskaspa? Nayrar sartañataki chʼamachasiskipanjja, ¿janit yanaptʼaskakiñajj wakiskaspa? Ukhamajj “jan yäqatjam” amuyasipki uka jilat kullakanakasar tama taypinsa wali askita ukhamaraki munasiñamp uñjapjjañäni (2 Cor. 8:8).\n19 Jilat kullakanakasar yanaptʼasajj jiwaspachpaw kusisita jikjjatasiñäni. Ukatjja, paciencianïñsa khuyaptʼayasirïñsa yateqarakiñäniwa, ukampis janiw ukakïkiti, jan ukasti tama taypinjja maynit maynikamaw jukʼamp munasipjjarakini. Jehová Diosajja, sapa mayni servirinakaparojj wali askitwa uñji, ukhamajj jupat yateqasisa ‘aynachtʼatjam’ amuyasipki uka jilat kullakanakarojj munasiñamp sum uñjapjjañäni (Hech. 20:35).\n^ tʼaqa 4 El Origen del Hombre sat libronjja, Charles Darwin chachajj sänwa: cuerpon yaqhep partenakapajj “inamayakiwa” sasa. Mä arkiripajj sarakïnwa: jaqen cuerpopanjja janiw taqe kunas wakiskapuniti, jan ukasti “180 organonakaw inamayakejja”, mayajj apéndice, yaqhasti timo sasa.\n^ tʼaqa 7 Yaqha sutimp uchatawa.


Bible in one year - Aymara Bible 1997 - November 19\n1. Tunquïri phajjsina, tunca payani uru sarakatarusti, tunca mara sarakatanjja, Tatitojj nayan ucaru jutasinjja, saraquituwa:\n2. “Jumasti chacha, jichhajj Egiptonquir faraón reyiru parlam, nayan sutejjaru jupa toke Egipto marca toke parlam.\n3. Jupanacarusti saraquim: “Aqham siw Tatitojja: ¡Nayasti juman uñisirimaw tucuracta! Faraón, Egiptonquir rey, mä jach'a lak'or uñtataw jawiramana wincusctajja, ucatsti saractawa: Nilo jawirajj nayanquiwa, nayaw lurasta, sasa.\n4. Jichhasti nasamarojj ganchonacwa uscuntäma, jawiramanquir chawllanacsa juman q'ilinacamaruw lip'jjatayaraquëjja; jawiramatsa chawllanacamampi lip'iquipatpachwa apsuraquïma.\n5. Ucatsti jawiramanquir chawllanacampi chicwa wasararu, jakonucuraquïma, ch'usa pamparuw puriraquïta, janiraquiw qhitis ucatjja jumar imt'jjañataqui aptcätamti. Montenquir animalanacampi, alajjpacha jamach'inacampiwa mank'antayaraquïma.\n6. Take Egiptonquir jakenacaw nayan Tatitütajja yatipjjaraquini, Israel marcajj yanapamwa thakänjja, ucampisa jumajj mä sokosjamaw tucuwaytajja.\n7. Cunapachatejj jumaru catthapisipjjayätam ucapachajj jumajj p'aquistawa, ucatsti jaraphita chhokhontaractajja; cunapachatejj jumar alcatasiñ munapjjän ucqhasti jumajj p'aquistawa, jupanacarojj liwirtayaractawa.\n8. “Ucatpï naya, Tatitojj, sistjja: Egipto, nayaw jumarojj espadanacampi nuwjayäma, jakenacamsa, animalanacamsa jiwarayapjjaraquiniwa.\n9. Mä wasarar tucutaw uñjasiraquïta, ucapachaw jakenacajj yatipjjani nayan Tatitu Diosätajja. Jumasti saractawa: ‘Nilo jawirajj nayanquiwa, nayaw uscusta,’ sasa.\n10. Jichhajj waliquiwa, nayajj juman uñisirimaw tuctjja, jawiraman uñisiripaw tucuractjja, mä ajjsarcaña, waña wasararuw tucuyaraquïma, Migdol sisqui ucatpacha Asuán sisqui ucacama, Etiopía marca korpäquis ucacama.\n11. Janipuniw jakenacasa, animalanacasa uca cheknamjja pascaniti. Pusi tunca maraw ucanjja janipuni qhitis jaccaniti.\n12. Egipto, nayaw jumarojj mä waña wasararu tucuyäma, mä wañsuta marcaruw tucuyäma, pusi tunca mararaquiw marcanacamajj k'ala tucjata uñjasipjjani, cawquïri marcanacatejj tucjata uñjasipqui uca marcanacat sipansa juc'ampi tucjataw uñjasipjjaraquini, jakenacamarusti take tokeruw willitataraquëjja, uqhamaraqui yakha marcanac taypiruw ananucuraquëjja.\n13. “Tatitusti aqham saraquiwa: ‘Pusi tunca maranaca pasatatsti egipcio jakenacarojj cawquïri marcanac taypirutejj ananuccta uca marcanacatwa anthapinjjaraquëjja.\n14. Cawquïri egipcio jakenacatejj preso catuntatäcän ucanacarusti Egiptot aynacha tokeru utjantasipjjañanacapataquiw anthapinjjaraquï, cawqhatejj marcapäqui ucaru, ucansti jupanacajj mä jisc'a marca sartayapjjani.\n15. Uca marcasti take marcanacat sipansa wali jisc'aquïniwa, janiraquiw yakha marcanacat sipan juc'ampi nayrar sartcaniti. Juparusti janiw jiltaycaraquïti jan ucasti mä jisc'a marcaquïniwa, janiraquiw yakha marcanacarus apnakcaniti.\n16. Israel marcasti janipuniw mayampsa juparojj alcatascjjaniti, ucapachaw amuyt'asjjapjjani uqham alcatasisajj pantjasipjjatapata cunapachatejj jupanacajj Egiptor yanapa mayir sarapcän ucqha. Ucapachaw yatipjjani nayan Tatitütajja’ ” sasa.\n17. Pä tunca pakallkoni mara sarakatarusti, nayrïri phajjsina kalltïr uru sarakatarusti, Tatitojj nayaruw parlitu ucatsti saraquituwa:\n18. “Babilonianquiri Nabucodonosor reyejja, ejercitopwa ant'anini Tiro marcampi nuwasiñataqui, uca jakenacapan p'ekenacapas k'arartañapcama, callachinacapasa llejjtjtañapcama; ucampisa janiwa jupasa, ejercitopasa cuna ascsa apsquiti Tiro marcaru nuwantasajja.\n19. Ucatpï naya Tatitojj sistjja: Nayaw Nabucodonosor reyirojj Egipto marca catuyäjja, take kamir cancañanacapsa yänacapsa juparuw catuyaraquëjja, cuntejj lunthatcani ucanacampi ejercitoparu pago churañapataqui.\n20. Egipto marcjja Nabucodonosor reyimpiw catuntayäjja, Tiro marcaru nuwatapat mä pagöcaspas uqhama, nayataqui irnakatap laycu. Naya Tatituw ucjja arsta.\n21. “Uca urunacansti nayaw Israel marcarojj juc'ampi ch'ama yapt'araquëjja, ucampis jumajj, Ezequiel, jupanacampejj khanwa parlaraquïta. Ucapachaw yatipjjani nayajj Tatitu Diosätajja.”\n2. “Jumasti, chacha, nayan sutejjaru parlam, ucatsti saraquim: “Aqham siw Tatitojja:\n3. Cuna urutejj niya jac'achasinqui ucatsti wali arnakasipjjam; ¡Tatitun urupajj niyaw jac'achasini! ¡Mä kenayan phokhantata urünïwa! ¡Take marcanacataquisti mä ajjsarcaña urüniwa!\n4. Egipto marcataquejj guerranacaw jutani. Cunapachatejj walja jakenacaru jiwarayapcani, kamir cancañanacapsa lunthatapcaraquini, Egiptorusa cimientotpacha t'unjapcaraquini, ucapachaw Etiopía marcajj qhathatini.\n5. Etiopía, Libia marcanquiri soldadonacas guerranwa jiwarapjjani, Lidia, take Arabia orakpacha, Cub ucanaca, yakha marcanquirinaca, cawquïrinacatejj juparu jakcattatäpqui ucanacas jiwarapjjaraquiniwa.\n6. ‘Tatitusti aqham siwa: Qhitinacatejj Egipto marcaru yanapapcani ucanacasti guerran jiwarapjjani, Migdol sisqui ucatpacha, Asuán sisqui ucacama. Egipton jach'a jach'a tucutapasti pampa t'unataraquïniwa. Naya Tatituw ucjja arsta.’\n7. “Egipto marcajj take marcanacat sipansa k'ala wañsutapunïniwa, marcanacapasa c'ala t'unjataraquïniwa.\n8. Cunapachatejj nayajj uca marca naqhantaycäjja, take yanapirinacaparus tucjayaraquëjja, ucapachaw yatipjjani nayan Tatitütajja.\n9. “Cunapachatejj Egipto marcar mutuyañ urojj purincani ucapachasti qhitanacajjwa qhitaraquëjja jach'a kota tokenjama, Etiopianquiri jan yäkasiri jakenacaru yatiyañapataqui, jupanacasti ucanac ist'asajj ajjsarañampiw phokhantasipjjani. Uca urusti niyaw purinirjamäscaraqui.\n10. “Tatitusti aqham siwa: Nayajj Nabucodonosor reyitwa yanapa mayëjja, Babilonia marcanquir reyita, uqhamat Egiptonquir take kamir cancañapa t'unjañapataqui.\n11. Jupasti ejercitopampiw sarantaraquini, cawquïrinacatejj wali khoru jakenacäpqui ucanacampiw marcar t'unjirejj jutapjjani. Egipto marcarusti espadanacampiw nuwantapjjani, ucsanquir marcanacjja jiwatanacampiw phokhantaraquini.\n12. Nilo jawirsti wañt'ayaraquïwa, aca marcjja khoru jakenacan amparaparuw catuyaraquëjja. Uca jaya marcat jutir jakenacampiw aca marcjja t'unjaraquëjja, take cunanacatejj uca marcan utjqui ucanacjja. Naya Tatituw ucjja arsta.\n13. “Tatitusti aqham siwa: Take c'ari diosanacjja k'alwa t'unthapëjja, Menfis orakenquiri c'ari diosanacsti tucjaraquïwa. Egiptosti janiw jicjjatascaniti qhiti jupar apnakersa, aca marcarusti ajjsarañampiw phokhantaraquëjja.\n14. Egipto marcan aynacha tokenacapsti k'alwa tucjäjja, Zoán sisqui uca chekarusti nina uscuntaraquï, Tebas marcataquisti arsutajj-jja phokhapunïwa.\n15. “Sin marcjjarusti colerasiñajjwa warjjatanëjja, cawquïritejj Egipto marcan sayt'asiñapäqui uca, uqhamaraqui Tebas marcan kamir cancañapsa t'unjaraquïwa.\n16. Egiptorojj ninampiw phichcatäjja, Sin marcasti usuyasiñanacatwa k'ewinaktaraquini; Tebas marcan perkanacapasti lacanacjamaw jist'artani, Menfis marcasti urpacha nuwantataw uñjasini.\n17. On uqhamaraqui Bubastis sisqui uca marcan jaquir waynanacasti guerran jiwarapjjaraquini, ucat jilt'iri mayni jakenacarusti preso apasjjapjjaraquini.\n18. Cunapachatejj nayajj Egipto marcan ch'amapa t'unjcä, uqhamaraqui cuna ch'amattejj jupajj wali jach'a jach'a tuccän uca t'unjcä ucapachasti; Tafnes sisqui ucanjja intejj ch'amact'aniwa, Egiptorusti mä kenayaw ch'iwjjataraquini, marcanacapan jaquir jakenacarusti preso catuntata apasjjapjjaraquini.\n19. Nayaw Egipto marcataqui arsüwi arunacarojj phokhäjja, ucapachaw yatipjjani nayan Tatitütajja.”\n20. Kalltir phajjsina pakallko uru sarakatarusti, tunca mayani mara sarakatarojja, Tatitojj nayaruw jutitu, ucatsti saraquituwa:\n21. “Egipto marcan Faraón reyiparojj nayaw amparapa p'acjta, ucatsti janiraquiw c'umarachasiñapataquejj qhitisa kolljjatquiti ni ch'okäñanacampisa ch'okt'caraquiti, uqhamat wasitata espada aytjjañapataqui.\n22. Ucatpï naya Tatitojj sistjja: Nayajj egiptonquir Faraón reyin uñisiripaw tuctjja. Paypach amparanacapwa p'aquiräjja, c'umara amparamppacha, cawquïritejj p'aquitäcän ucamppacha, ucatsti amparapan espada ayt'atäquis ucsa liwinucusiyaraquïwa.\n23. Egiptonquir jakenacarusti yakha marcanac taypiruw ananucuraquëjja.\n24. Babilonianquir reyirusti ch'ama churaraquëjja, espadajja ayjjaruyaraquëjja. Faraonarusti amparanacapwa p'aquiraraquëjja, uca usuyasiñatjja uñisirinacapan nayrakatapanjja warariraquiniwa.\n25. Babilonianquiri reyirusti ch'ama churaraquëjja, Faraonatsti ch'amjja apakjjaraquïwa. Cunapachatejj nayajj espadajj Babilonianquir reyir ayjjaruycä, ucatsti jupajj Egipto toke sartcaraquini ucapachaw yatipjjani nayan Tatitütajja.\n26. Egiptonquir jakenacarusti yakha marcanac taypiruw ananucöjja, ucapachaw yatipjjani nayan Tatitütajja.”\n5. Sión marcar uñisirinacajj, jan p'enkanpach jaltjjapjjpan.\n6. Uta patan alir korjamäpjjpan, janïr jiq'inuccat wañsur korjama.\n7. Trigo yawirin amparapan jan phokt'ir korjama, markthapirin amparapar jan phokt'ir korjama;\n8. janiw qhitis ucanacarojj sisquiti: “Tatituy asquinac jumanacar churpan” sasajja. Nanacasti Tatitun sutiparuw jumanacarojj jach'añchapjjsma.\n27. Pobreru yanapt'irinsti, janiw cunapas pist'caniti, ucampis qhititejj pobreru jan yanapt'añ muncani ucajja, wali maldecitäniwa.\n1. Maynit maynicama jilapurjama munasipjjam.\n2. Jan armt'asipjjamti utanacamar visitanac catokañjja, uqham lurasajj yakhepanacajj jan yatisaquiw angelanacs catokapjjäna.\n3. Amtasipjjaraquim presonacata, jumanacajj jupanacampïpcasmas uqhamäpjjam. Amtasipjjaraquim qhitinacatejj chhojjriñchjatäpjje ucanacatsa, jumanacajj uqham t'akhesir janchinïpjjaractawa.\n4. Casarasiñarusti takenirac respetapjjam, janirac casadöcasin yakhanacamp wachoka juchan sarnakapjjamti, Diosasti juchañchaniwa wachoka juch luririnacarojja.\n5. Janirac kollkerus munapjjamti; cunatejj utjapjjtam ucampejj cusisitaquïpjjam, Diosajj siwa: “Janiw cunapachas jaytcämati ni armt'ascämasa” sasa.\n6. Uqhamajj jichhajja, take iyawsañampiw arssnajja: “Tatituw yanapt'irejjajja; janiw cuntejj jakejj lurquitaspa ucjj ajjsarcäti” sasa.\n7. Amtasipjjaraquim qhitinacatejj irpapcäyätam, uqhamarac Diosan arunacapsa parlapcäyätam ucanacatjja. Amuyapjjam cunjämas jacäwinacapajja ucatsti iyawsäwip arcapjjam.\n8. Jesucristojj pachpaquïsquiw wasürusa, jichhürusa, wiñayasa.\n9. Janiy yakha jan uñt'cay yatichäwinacampejj apayasipjjamti. Waquisiwa chuymanacasaru munasir Diosan ch'amap catokañasajja, mank'añataquejj cunayman leyinacas utjchi ucasa. Take aca leyinacajja janipuniw cuna ascsa lurcänti arquirinacaparojja.\n10. Jiwasanacan sacrificiosajj mayjawa, ucatjj janiw “mank'am” satäquiti uca nayra santuariot mank'eri sacerdotenacarojja.\n11. Judío jilïr sacerdotejj animalanacan wilapwa api kollan chekawjaru mä ofrendjama juchanac apakañataqui, ucatsti uca animalanacan aychapjja campamentot ankanwa naqhantayapjje.\n12. Uqhamaraquiw Jesusajj marcat ankana jiwayatäna, jakenacaru suma k'omachañataqui jupan pachpa wilap toke.\n13. Sarapjjañäniy campamentot ankäjjaru Jesusjama jan qhitins yäkata cunjämtejj Jupajj t'akhesiwaycän uqhama.\n14. Aca orakenjja janiw wiñay utjir marcajj utjquistuti, jan ucasti thakasctanwa cawquïr marcatejj jutcani uca.\n15. Ucatpï Diosarojj yupaychañasaquipunejja Jesucristo toke. Aca yupaychañawa suma sacrificiot churañasajja, lacanacasampi yupaychañäni.\n16. Janiraqui armt'asipjjamti asqui lurañatjja, uqhamarac maynit maynicama cunanacamatejj utjapctam uc jaljasiñsa; uca casta sacrificiow Diosarojj cusisiyi.\n17. Ist'apjjam irpirinacamarojja, jaysapjjaraquim jupanacarojja; jupanacaw almanacamatjja llaquisipjje, Diosar take jumanacat cuenta churañäqui uc yatisina. Janirac ch'amsa tucuyapjjamti, jan ucasti cunatejj juparojj cusisïyqui uc lurapjjam, jan uqhamäspajja janiw cuna asquïcaspas jumanacataquejja.\n18. Orapjjamay nanacataqui. Yatisipjjaractwa nanacan chuymanacajjajj waliquïscatapa take cunans sum sarnakañ munapjjatanacajj laycu.\n19. Jumanacatjj mayipjjaracsmawa oracionanacamana, Diosajj janc'ac wasitampi jumanacamp jiquisiyañapataqui.\n20. Sumancañan Diosajj Jesucristorojj jiwatanac taypit jactayi. Uca Jesucristosti ovejanacan jach'a awatiripawa, wilapampiwa wiñay arust'äwipjja arsuwayi.\n21. Diosasti jumanacarojj k'om tucuypan, sumaquiraqui take cunansa, munañapa lurasiñapataqui, jiwasampisti cuntejj lurañ munqui uc luristpan, Jesucristo toke. ¡Jesucristojj jach'achatäpan wiñayataqui! Uqhamäpan.\n22. Jilatanaca, achict'apjjsmawa llamp'u chuymampiqui aca ewjja arunac catokapjjañama, mä jisc'a cartacwa kellkt'anipjjsma.\n23. Yatipjjaraquim Timoteo jilasajj niya carcelat mistjjewa. Janc'aquitejj purinini ucajj nayamp chicwa irpanï jumanacar uñjiri.\n24. Aruntapjjaraquim take irpirinacamaru, uqhamarac jilatanacarusa. Italianquirinacajj aruntanipjjaractamwa.\n25. Diosajj qhuyapayasiñapa take jumanacjjaru churanpan.


Mä urux suni uraqtuqin Celia tawaquw uywanak awatir sapürunjam sarirïna, qullu irananakaru, pampanakaru wakanakapas ant�asista, uwijanakapas ant�asita, anuqarapas jiskt�asita ukjama. Mä urux, wak awtkasin walipuniw lupis lupt�aniskäna, uywanakapax qutaruw um umt�ir chhukhupxarakïna, ukat akatjamataw mä wakapax um umt�kasin ñiq�ir siniyt�atayna, janiw mistuñ atxataynati. Celia uk uñjasax walpun jachatayna, wararitayna ukjamaraki arnaqasitayna, janiw khitis ist�känti kunati wasa qullünwa.\nAkatjamataw mä jan uñt�at waynax ukjawjanakat uñstanitayna. Tawqusti, jupar uñjasax mäkirakiw yatiyäna: ¡wakajaw umar jalanti, apsuñay yanapt�askita� jiwaniwa! sasina� Ukat quri chuyman waynax jank�akirakiw wak apsuñ yanapt�atayna. Ukjam wakap qhispiyat uñjasax wali k�uchikiw jikxatasxatayna, waynampis arukipt�apxatayna ukjama. Jaypachatsti, waynax sarxasin mayak mä jach�a quqar thuqkatas makatayawayxatayna. Celyasti, uk uñjasin wäl mulljasirakitayna, jan aruniw pachpar qhipartatatayna�\nYaqha urüxanwa, mayamp jikthaptapxarakikitayanawa, tawaqux kuns uka patan lurta sasinaw jiskt�atayna, waynasti sataynawa: uka quqa patxankiw utajäxa, ukan qamasta sasina. Uka arunak ist�asinx juk�ampiw mulljasitayna, warartatayn kunawa, ñik�utanakapas aliqapuniw sayaratayna.\nQhana arunxa, janiw chiqpacha waynäkanti, asirukiw waynar tukusin tawaqur arxayaskäna, saxra supayaw Celyar sallqxañ munaskäna, jupasti sum amuyt�asisax qhispiwayiwa.\nTawaqux utapar purisax mäkirakiw awichapar yatiyasïna, awichapax sarakïnwa: janiw sapax sarnaqañati, kuna ñanqhanakas uñstasipuniriwa, amuyasiñamaw wawa, sasin iwxt�atayna.\nUkürut uksaruw Celia tawaqux jan mayampis sapak uywanaka awatir sarxänti, sapürus awatir masinakapamp chikt�ataw sarxarakïna.\nChiqansa, sap sarnaqañax janiw askikiti, waljanix taqikuna jan walt�awinakarus atipapxsnawa.\nSiwsäwi qilqt�aniri: Janiw sutix yatiskiti


Levítico 21 QA97 - Tatitusti Moisesarojj aqham - Bible Search\nSacerdotenacajj cunjämsa jacapjjañapa\n1Tatitusti Moisesarojj aqham saraquïnwa:\n“Aaronan wawanacapa sacerdotenacampi parlam, ucatsti jupanacarojj saraquim, jan k'añuchasipjjpati mayni familiana jiwata janchipa llamct'asajja, 2mayni jac'a familia jiwipanacwa llamct'aspajja, taycapäspa, awquipäspa, yokall wawapäspa, jan ucajj imill wawapäspa, jilapäspa, 3jan ucajj mä soltera cullacapäspa, cawquïritejj jupampi jaccäna solteräcasina; ucanac laycuquiwa k'añucht'asispajja. 4Ucampisa janipuniw k'añuchasiñapäquiti mayni casado familia laycojja.\n5“Janipuniw ñic'utanacapjja mururasipjjañanacapäquiti ni sunqhanacapsa mururasipjjañapäquiti, janiraquiw janchinacapsa k'allunokasipjjañapäquiti, 6jan ucasti Tatitu Diosaparuwa catuyasipjjañapa, janiraquiw jupan sutipjja ñankhachapjjañapäquiti, jupanacaw take ofrendanacjja nact'ayasina uqhamarac pachpa Tatitun t'ant'apsa loktapjjejja uca laycu; uqhamasti jupanacajj Tatitutaqui yakhachatapuniw sarnakapjjañapa.\n7“Janiraquiw walja chachanacampi sarnaker warminacampisa casarasipjjañapäquiti, ni mä ch'amampi warmisita warmimpisa ni jaljtata warmimpisa, uca sacerdotenacajj Diosataqui yakhachatäpjjatap laycu. 8Jupanacarusti yakhachatpuni utjayaraquim, jupanacajj Tatitun t'ant'apa loktirïpjjatap laycu. Jupanacasti jumataqui yakhachatäpjjaraquiniwa; naya Tatitusti kollanätwa, nayaraquiw jupanacarojj kollana tucuyaractjja.\n9“Mä sacerdoten phuchapatejj jan wali sarnakani, ucatsti walja chachanacampi sarnakeri warmi tucjjaraquini ucasti pachpa awquiparuw ñankhachasqui, uca warmejj jacquirpacha naqhantayatäñapawa.\n10“Sacerdotenacan jilïripasti, cawquïritejj sacerdoteta isthapisiñataquejja churatäqui, cuna aceitetejj p'ekepjjaru warjjatatacänjja uca laycu, uca sacerdotesti janipuniw ñic'utapajj t'isatatata sarnakañapäquiti, janiraquiw isipsa mä llaquisiñ uñacht'ayañ laycusa ch'iyanokasiñapäquiti; 11janiraquiw cawqhantejj mä amayajj callnokatäsqui ucarusa mantañapäquiti, uca amayajj awquipan jan ucajj taycapan amayapäscpasa; janipuniw ucanacampejj k'añuchasiñapäquiti. 12Tatitun kollanawjapatsti janipuniw mistuñapäquiti, janiraquiw uca chekan kollanätapsa jisc'achayañapäquiti, jupjjaru cuna aceitetejj Tatituru loktatäqui ucajj warjjatatätap laycu. Nayätwa Tatitojja.\n13“Warmipäñapataquisti jan chacha uñt'iri mä k'oma tawako thakhasiñapawa. 14Janipuniw mä viuda warmimpi ni mä jaljtata warmimpisa casarasiñapäquiti, ni ch'amampiqui warmisita warmimpisa ni walja chachanacampi sarnakeri warmimpisa; warmipasti jan chacha uñt'iri warmïñapawa, uqhamarusa jupa castäñaparaquiwa, 15uqhamat jan wawanacapar jisc'achascañapataqui, take jakenacapa taypinjja, naya Tatituw juparojj nayataqui yakhachasiractjja uca laycu.”\nSacerdotenacajj cuntejj jan lurapjjañapäqui ucanacjjata\n16Tatitusti Moisesaruw parläna; aqham saraquïnwa:\n17“Aaronarusti aqham saraquim: Acat ucsarusti, uqhamarac jichhajj acat kheparusa, wawanacamatjja cawquïrinacatejj cuna usutäpjjanisa, jan ucajj cuna jan walisa jupanacan janchipana utjani ucanacasti janipuniw t'ant'a lurata ofrendanacjja Diosaru loktapcaniti, 18jan ucajj khana arunjja cawquïri wawanacamatejj janchipanjja jan c'umaräcani; juyqhünisa, cojönisa, jan ucajj nasapasa wist'üni, jan ucajj jinchupasa ch'ulla ch'ulläni, 19jan ucajj charanacapasa, amparapasa p'aquitäni, 20q'umünisa, jan ucajj jisc'a chokollu jakënisa, nayrapan cuna manchanacasa utjani, jan ucajj sarna usunïnisa, jan ucajj janchipasa phallarascani, jan ucajj k'orutapasa usuchjatäni ucanacasti janiw ofrendanaca Diosarojj loktapcaspati. 21Aaronan wawanacapatsti janipuniw cawquïritejj jan c'umaräpqui ucanacajj ofrendanac Diosaru loktapcaniti; jupanacajj janiw c'umaräpquiti, uca laycu janiraquiw Diosan ofrenda t'ant'apsa loktapcaspati. 22Ucampisa uca t'ant'atjja, uqhamarac uca kollana jan ucajj sinti kollana yänacatsa mank'ascaniwa, 23ucampisa janipuniw velo khepäjjaru mantcaniti ni altararusa jac'achascaraquiniti, uqhamat uca jan c'umara cancañapampejja nayan kollana chekjja ñankhachascañapataqui. Naya Tatituw uca kollana chekjja nayataqui yakhachasta uca laycu.”\n24Moisesasti take aca arunacwa Aaronaru, uqhamarac wawanacaparu, uca quipcaraqui take israelita jakenacarusa yatiyäna.


Global Voices Aymarata » Afganistán markanx política lingüística ukax nayrïr chiqankiwa · Global Voices Aymarata » Print\nJaqukipäw uñt'ayata/apkatata 29 chinuqa phaxsi 2015 22:45 GMT 1\t · Qillqiri Abdulfattoh Shafiev (es) ukan jaqukipiri\tGabriel Ruiz Peña, Victoria Tinta Quispe\nCategoria-naka: Afganistán, Citizen Media, Ethnicity & Race, Lenguaje, Política\nSalahuddin Rabbani jupax machaq Ministro de Asuntos Exteriores afgano ukhamawa, mistur jilïr irpirin yuqaparakiwa, Salahuddin Rabbani jupax jiwayataw uñjasitayna, jupax ministro ukham utt’ayatax arst’äwipanx pastún arunw arst’awayi ukatx Rabbani uksan darí arut arst’asirinkan wali arch’ukitaw uñjasi, kunats uka arun arst’pacha sasina, niyakixay uka arux janiw tayka arupakiti sasinw wali k’umipxäna.\nAfganistan markan constitucionaparjamax pastún ukat darí arunakax oficiales ukhamawa. Habibullah Kalakani ukat Burhanuddin Rabbani jupanakax etnia pastún ukat darí uka arunakatapxanwa. Darí uka arx étnicos tamanakaw munapxi.\nAbdullatif Pedram, Partido del Congreso Nacional de Afganistán ukan 27 uru chinuqa phaxsit arst’atäna jupax etnia tayika uksatawa,\nFacebook uksanw mä qillqat uñt’ayi  uka qillqatanx Afganistán jilïr irpiriruw k’umiw arunakmp qillqatanwa, “ilegal” ukat “anticonstitucional” ukhamaw sasaina. Pedram jupax Salahuddin Rabbani jupax tayka aruparu ukhamarak farsi saräwipar kunaw jan yäqkiti sasinw si.\nSalahuddin jupax kunawsati arst’äwipan nayrïr qalltan pastún arun arst’an ukhax markapan nayrïr arupakaspax ukham uñt’ayana. Akax tayka arupawa ukhamarakiw farsi saräwipas wali suma… Nayax markajan taqpach utjir arunkaruw yäqta . Farsi arux (Afganistán) taqi aruts jilpachawa.\nWaljaniw jupampix iyawapt sasinarst’apxana  :\nTata chiqak arst’askataxa. Maynix kuns suyaspa khitinakati khitipkiti uka aljañataki?\nYaqhipanakax Pedram juparuw nacionalismo ukhamatapat juchanchapxi. Ahmad Wali Hakimi arst’arakitanawa :\nTata Pedram, yatichäwim uñacht’aykta ukax llakiwa. Jumax markaruw jan yaqtati, jumax usutatawa…\nFazl Azizi, machaq Ministro de Asuntos Exteriores jupax paya markachirikaspas ukhamaw sasinw arst’i. &nbsp:\nAskispaw inglés arut arsusp ukaxa, ukampix británica markankirikaspas ukhamaxaspawa.\nAfganos uksan yatiyirinakapax yatiyapxanwa  cámara baja uksankirinakax británica markatakix mä suyt’äw kamachi jayst’apxatayna.\nGhani, jupax etnia pastún uksankiritwa sarakiwa, chhijlläwinakaruw jark’atayna . Ghani, jupax Ahmad Zia Massoud  juparuw sutinchatayna, Ahmad Shah Massoud  juparux walja étnicos tamanakaw arch’ukipxana, jupan Ghani uka partidut katxarutap layku.\nRabbani jupax Turquía markanx khä 2011 maranx embajador afgano ukhamanwa, jupax anqäxa markan yatxataniwayatäna, tatapax tribu tayikas uksankirinwa ukatw jupax pastún arux yati, ukatarakiw arst’äwipans pastún arutx arst’asina.\n* Afganistán uksan arunakapti uñjañ munapxst ukhax akar  limt’ama. Mapanx qawqhakiti ukar niy jak’achasiwa .\nURL to article: https://aym.globalvoices.org/2015/01/7013\n Facebook uksanw mä qillqat uñt’ayi: https://www.facebook.com/latif.pedramiii.7/posts/1550777275173904?pnref=story\n chhijlläwinakaruw jark’atayna : https://es.globalvoicesonline.org/2013/10/17/caudillos-democratas-y-extremistas-proximos-candidatos-presidenciales-de-afganistan/\n Ahmad Shah Massoud: http://es.wikipedia.org/wiki/Ahmad_Sah_Masud


1 Reyes 9 - Holy Bible [Aymara Bible 1997] - (1Rey 9)\nCunapachatï Salomonajj lurañ tucuyjjäna Tatitun templopa, reyin palaciopa, uqhamarac cuntï jupajj lurañ muncäna ucanaca ucqhajja,\nTatitojj payïr cutinwa jupar uñstäna, cunjämatï Gabaón chekana uñstcäna uqhama.\nUcatsti sänwa: “Nayajj ist'smawa oración luratama, uqhamarac nayar mayisitamsa, nayasti k'omachtwa aca templo lurarapquista sutejja ucancañapataqui ucjja. Nayasti uñtanïwa, uqhamarac chuymajjasa ucancaraquiniwa.\nJichhasti jumatejj sarnakäta nayrakatajjana, cunjämatejj David awquimajj sarnakcäna uqhama, jan jucha lurasa cheka chuymamampi, uqhamarac luraraquïta cunanactejj siscsma lurañamataqui, ucatsti leyinacajjarusa, arsüwinacajjarusa ist'araquïta ucajja,\nnayajj wiñayataquiw Israel marcjjaru reyïñamjja sum sayt'ayäjja, cunjämtï David awquimaru arscäyäta aqham sasa: ‘Janipuniw jumat mayni wawamajj faltcaniti Israelan tronopanjja’ sasa.\nUcampis jumanacatejj uqhamarac wawanacamasa nayat sarakapjjetäta, ucatsti janiraqui camachi arunacajjarusa phokhapcätati, uqhamarac leyinacajjsa churapcsma ucarusa, jan ucasti yakha diosanacaruqui sirvipjjäta yupaychapjjäta ucajja,\nnayasti Israel marcarojj apakäwa orake churcta ucatjja, uca k'omachata templorusa nayan nayrakatajjatjja apanucüwa, uqhamarac Israel marcajja, yakha marcanacataquisa sapa cuti larusiñataquïniwa.\nAca templosti tucjat lakayanacaru tucuyatäniwa, ucatsti qhititejj uca chekanjama pasani ucataquisti sustjasiñäniwa, uqhamaraquiw larusiraquini, ucatsti sapjjaniwa: ‘¿Cunataraqui Tatitusti aca marcampi uqham lurpacha, uqhamarac aca templompisa?’ sasa.\nUcatsti sapjjaniwa: ‘Tatit Diosaparuwa jaytanucupjje, qhititejj nayra awquinacaparu Egiptota apsuncäna ucaru, ucatsti jupanacajj yakha diosanacaru yupaychañataqui ucanacaru sirviñataquiraquiw catuyasipjjäna; ucataracwa Tatitojj jupanacjjaru apayaniraqui aca jach'a jan walt'añanacjja’ ” sasa.\nPä tunca maranacawa pasjjäna Salomonan paypach utanaca lurayatapatjja, ucanacasti Tatitun templopänwa, uqhamarac reyin palacio utaparaqui.\nTironquiri Hiram reyisti Salomón reyirojj churänwa cedro sat madera, uqhamarac pinota, ucatsti kawktï kori muncäna ucaraqui. Ucjjarusti Salomón reyejj Hiram reyirojj pä tunca marcanacwa catuyäna Galilea orakena.\nUcampis cunapachatï Hiram reyejj uñjiri sarcatayna Salomón reyejj marcanaca churcäna ucanaca ucqhajja, janiw jupataquejj sumäcänti,\nucatsti sänwa: “¿Cuna casta marcanacaraqui aca marcanaca churquista ucanacasti jilata?” sasa. Ucatwa uca marcanacajj cawqha orakenccänti ucarojja Cabul sas sutichäna, jichhacamaw uca sutimp uñt'ata.\nHiram reyisti korjja apayänwa Salomón reyirojj, quimsa waranka llätunca patacani sojjta tunca kilonaca.\nJichhasti acanacataquiw Salomón reyejj irnakapjjañanacapataqui wayt'ayäna; templo Tatitutaqui lurayasa, jupan palaciopa, Milo uca, Jerusalenan perkanacapa, uqhamarac Hazor, Meguido, Gezer uca marcanacatjja acanacaraquiw lurasïna:\nEgiptonquir faraón reyisti, purisinjja Gezer sat marcwa catuntasïna, ucatsti naqhantayänwa, uqhamarac uca marcan jacapcäna uca cananeo jakenacarus jiwarayänwa. Ucatsti ucjja mä churäwitwa phuchaparu churäna, jupasti Salomonan warmipänwa.\nUcatsti Salomonajj wastataw lurayäna Gezer, Bet-horón, aynach toketa,\nBalaat uqhamarac Tamar ucaraqui Judá wasarana.\nUqhamaraquiw wastat lurayäna cawqhanacarutejj mank'añanaca imapjjerïqui uca marcanaca, ucjjarusti nuwasiñ carronaca imaña cuartelanaca, uqhamarac caballería cuartelanacaraqui, ucatsti cuntï Jerusalenan lurayañ muncäna ucanacaraqui, uqhamarac Líbano ucansa take apnakasqui uca orakpachana.\nCawquïri jakenacatï kheparapqui amorreonacata, hititanacata, ferezeonacata, heveonacata, uqhamarac jebuseonacata, ucanacasti janiw israelitanacäpquiti,\njupanacan wawanacapasti, qhitinacatï jupanacat uca orakeru kheparapcäna, cawquïrinacarutejj israelitanacajj jan jiwarayaña munapcäna ucanacarusti Salomonajj wali ch'ama lurañanacaruw uchäna, uqhamäsquiwa jichhürcamajja.\nUcampis janiw qhiti israelita jakerusa wayt'cänti mä esclavjama sirviñapa, jan ucasti soldadonaca, oficialanaca, jilïrinaca, capitananaca, uqhamarac nuwasiñ carronacana, caballerianacana comandantenacaparu ucanacaruquiw wayt'äna.\nUcatsti Salomonajj lurañanacaparu capataces sat chachanac uchcän ucanacasti, pheska pataca pheska tuncanïpjjänwa, jupanacawa jakenacarojja sarayapjjäna lurañanacanjja.\nFaraonan phuchapasti Davidana marcapatjja sarjjänwa Salomonajj jupataqui palacio lurcäna ucaru. Ucatsti jupajj lurayänwa Milo sat sayt'asiñ Chekaru.\nSalomonasti maranjja quimsa cutiwa loktirïna nact'at sacrificionaca, uqhamarac sumancäwi sacrificionacsa, Tatitutaqui altar luraycäna ucana, ucatjja Tatitun nayrakatapanjja inciensonacwa naqhantayäna. Uqhamawa tucuyasïna templo lurañajja.\nSalomón reyisti uqhamaraquiw lurayaraquïna barconaca Ezión-geber chekana, ucasti jicjjatasiwa Elat sat ucampi chica Mar Rojo sat kota iranana, Edom orakena.\nHiram reyisti uca barconacarojj qhitänwa oficialanacaparu, kota toketa sum yatir jakenaca, uqhamarac kotsa suma uñt'irinaca Salomonan oficialanacapamp chica.\nJupanacasti Ofir sat chekaru purisinjja tunca pusini waranka jila kilonaca kori aptawayapjjäna, ucatsti Salomón reyitaquiw aparapipjjäna.


Bloggers Sat Uñt’at Qilqirinakax Anqaxa Markan Jikxatasipxi · Global Voices Aymarata\nUñt'ayata 27 Qasäwi phaxsi 2010 13:26 GMT\nBlogger jupax jichhakiw arst’awayi,jutir taman atipt’irix Beca de activista internacionalatakiw aytawinaka katuqaski. Atipt’irix ina yanapw 2010nxa Blogeran mä pase arxayt’aw katuqani, lata jamach’it sarañ jutañ pasajinaka, qurpachasiñ utampkunaw churatani sasa. Ukampirus qilqt’at irnaqawipxa mä paneltuqwa arxayt’as uka arxayt’awinx uñacht’ayani.\nYaqha amuyt’an bloggerax Rising voisesatx uka pqachparkiw sarawayi, yatxatawinakap yaqhanakar uñacht’ayiri. Catalina Restrepo, HiperBario Medellin amatawita,Colombia Barcamp Santa Cruz, Bolivia16 uru chinuqa phaxsin 2010na. Aruskipt’añataqk jawillt’ataw jupax qilqt’i


Global Voices Aymarata » Tayikistán: Muspkañ uñjañ chiqanaka · Global Voices Aymarata » Print\nJaqukipäw uñt'ayata/apkatata 25 Jallu qallta phaxsi 2016 0:06 GMT 1\t · Qillqiri Abdulfattoh Shafiev (es) ukan jaqukipiri\tSamantha Sanlu, Victoria Tinta Quispe\nCategoria-naka: Asia Central & Cáucaso, Tayikistán, Arte y Cultura, Citizen Media, Fotografía, Ideas, Viajes\nPamir thakhi kinsïr chiqankiwa, URSS uksarux saratapuniwa jall ukham llamayu phaxsin 2015 maran revista National Geographic Traveler  qillqatan uñt’ayapxi.\nDusambé ukat Murghab  uksanx saririnakax muspapxapunispawa, Amu Dari jawir mayskatanx yaqha planeta uksatapkaspas ukhamaw amuyasi. Unión Soviética uksat yaqhaqtataskiwa uka ajwirankax muspkañawa.\nWalja chiqanakatw Pico Ismail Samani  uñjasispa, wali jach’apuniwaURSS, ukat petroglifos ukanak uñjaña, nayra templo zoroastro  ukas uñjasirakiwa. Murghab ukar purisax maynix yak  aychs maqt’asirakispawa, kirguises awatirinakan uywatawa.\nDusambé markax payïr jach’a markaspaw Khodjent  uksana, wali jiwakiwa Montes Fann  ukanakaxa khaysa norte ukat oeste uksana.\nValle de Zaravshán uksan yaqhip qutanakax jikxatasi , Asia Central uksana: Iskandarkul , legendario Alejandro Magno jupan uñt’ata, 2,195 mts ukch’a quta thiyan jikxatasi. Wali sala uma Fann ukanakas uñjasirakiwa. Ukat khürinx siete lagos sasánidos  ukaw jikxatasi, yaqhip pachax princesas sasánidas ukham uñt’atarakiwa.\nTayikos jupanakax Bujará  ukat Samarcanda  ukanakax jupanakankaspas ukham amuyapxi; ukampirus aka thakhix Uzbekistán ukar chikanchayataxiwa.\nJan Perlas de Asia Central –ukham uñt’atarakiwa-, Tayikistán ukanx walja sitios históricos ukaw utji. Sañani Fortaleza de Gissar , 20 tupu sarañan jikxatasi. Dusambé uksan capitalapana, uka sapakiw Estado de Shuman, uksana aka marax tercer milenio ukam amtapxani.\nNorte del país uksat juk’amp yatiñatakix mantapxasmawa aka la mezquita de Sheikh Muslihiddin  Khujand ukat Istaravshan  markata, Alejandro Magno jupan uñstayatawa, Alejandría markatawa.\nAynachanx monasterio budista Ajina-Tepe,  ukaw jikxatasi , kawkhantï 1966 maran, Buda ukan wali jach’a jikxataskäna  ukax Asia Central uksan jikxatatänwa. Cinturat alayarux aptatäna ukatx Museo Nacional de Antigüedades de Tayikistán, Dusambé markan jikxatasi.\nBuda semi-restaurado ukaxa, Dusambé uksanx atracciones turísticas  ukanakaw utji, uraqpachan payïr jach’a wiphal mastilas ukankiwa ukakipkarakiw jach’a utanakas utji. Ukampins khititï akat pä marar jutañ munchi jupax mezquita ukat Asia Central ukan jach’a teatropar purt’aniñ armasiñapakiti.\nForo Mundial Económico (lugar 109  141 Turismo uka jaytamti) jan suyt’ayasimti. Tayikistán uksar uñjt’ir ch’usasiwayama!\nURL to article: https://aym.globalvoices.org/2016/12/8519\n 1966 maran, Buda ukan wali jach’a jikxataskäna : https://www.youtube.com/watch?v=HYU3GQcVqqA&feature=relmfu


Janiw jiwañ munkayätti | ¿Kunjamsa mä wawan tawaqojj nayra jakäwip jaytäna?\n¿Kuna arutsa liytʼäta? Afrikáans Albanés Alemán Amárico Armenio Aymara Azerí Azerí (alfabeto cirílico) Bashkir Batako karo Batako toba Baulé Becol Bengalí Biak Birmano Bislama Búlgaro Camboyano Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Chokue Chuvash Cibemba Cingalés Citonga Congo Coreano Criollo de las Seychelles Criollo haitiano Criollo mauriciano Croata Dangme Danés Efik Embunda Endebele Endonga Enzema Eslovaco Esloveno Español Estonio Ewé Finlandés Fiyiano Fon Francés Ga Georgiano Griego Groenlandés Guaraní Gujarati Gun Hausa Hebreo Hiligaynon Hindi Hiri motu Hmong (blanco) Holandés Húngaro Ibanag Ibo Ilocano Indonesio Inglés Islandés Isoko Italiano Japonés Javanés Kabiye Kannada Kaonde Kayin sgaw Kazajo Kikamba Kikongo Kikuyu Kiluba Kimbundu Kiniaruanda Kirguís Kiribatiano Kirundi Kisonge Kurdo Kurdo kurmanyí del Cáucaso Kwangalí Kwanyama Letón Lifu Lingala Lituano Luganda Lunda Luo Luvale Macedonio Malayo Malayálam Malgache Maltés Mam Mambue-Lungu Mapudungún Maratí Maya Mizo Mongol Ndebele (Zimbabue) Nepalés Nias Niueano Noruego Nyaneka Náhuatl (norte de puebla) Oromo Osético Otetela Pangasinán Panjabí Papiamento (Aruba) Papiamento (Curazao) Persa Pidgin de las islas Salomón Polaco Portugués de Brasil Quechua (Ancash) Quechua (Ayacucho) Quechua (Cuzco) Quechua boliviano Quichua de Imbabura Rarotongués Rumano Ruso Samoano Sango Sepedi Serbio (Alfabeto cirílico) Serbio (alfabeto latino) Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sueco Swajili (Congo) Tagalo Tahitiano Tai Tamil Telugu Tetun Dili Tigriña Tivo Tojolabal Tok pisin Tongano Tshiluba Tsonga Tsotsil Tsuana Tumbuka Turco Twi Tártaro Ucraniano Uhobo Umbundú Urdu Uruund Vendal Vietnamita Wallisiano Waray-Waray Wayuunaiki Wolaita Xhosa Yao Yoruba Zandé Zulú Árabe Ñanya Ñemba\nBIBLIAT YATJJATASAW NAYRA JAKÄWINAKAPJJA JAYTAWAYAPJJE\nJaniw jiwañ munkayätti\nYvonne Quarrie kullakan arsutaparjama\nNASÏWIP MARA: 1964\nNAYRA JAKÄWIPA: QʼAJJO TAWAQPACHAW WAWANÏNA, JAN WALINAKANWA SARNAQARAKÏNA\nPaddington cheqanwa nasta, ukanjja walja jaqenakaw jakapjje, uka cheqasti Londres (Inglaterra) markankiwa. Ukanwa mamajampi kimsa jilïr kullakanakajampejj jakasipjjayäta. Tatajajja, alcohol umirïtap laykojj janiw nanakamp chik jakkänti, awisakiw utar jutiri.\nWawäkasajj Diosar sapa aruma orañwa mamajajj yatichitäna. Mä jiskʼa Bibliaw utjitäna, ukajj Salmos libronikïnwa, ukhamasti cantañatakejj nayaw tonadap uchirïta. “Mä urojj janiw qharürojj utj-jjaniti” siski uka arunakwa mä librojan liytʼayäta, uka arunakjja janiw armirjamakayätti. Uka arunak amtasajj arum paqaraw jutïr urunakat lupʼirïta, janiw ikirïktsa. ‘¿Jakañajj akakïpachati? ¿Kunatakis akankpachäta?’ sasaw lupʼirïta. Janiw jiwañ munkayätti.\nKunanakatï jan yatiñjamäki ukanak wal yatiñ munirïta, ukatakejj jiwatanakaruw parlirïta, cementerionakaruw yateqer masinakajampi sarapjjerïta, ajjsarkañ peliculanaksa uñchʼukipjjarakirïtwa. Ukanakajj sumäkaspasa ajjsarkañäkaspasa, ukhamwa amigonakajampejj amuyapjjerïta.\nTunka maranikïskayäta ukhajja, wali kutkatasirëjjayätwa. Cigarro fumañ yateqasajj jankʼakiw uka vicior yatintjjayäta. Tiempompejja marihuana kun fumjjayäta. 11 maranirojj alcohol umañwa qalltarakiyäta. Musicanak ischʼukiñasa thoqoñasa, wal gustarakitäna, ukatwa fiestanakaru discotecanakar sarirïta. Jan uñjayasiñatakejj arumanakaw jamasat sarirïta, alwasti janïr inti jalsunkipanwa kuttʼanjjerïta. Qhepürojj wali qarjatäsajj janiw escuelar sarjjerïtti, sapa kutiw ukham lurirïta. Escuelar sarirïkta ukhasti, samartʼañajj utjirïki ukhaw alcohol sapakut umjjattʼirïta.\nEscuela niya tukuyañampëjjayäta ukhajja, notanakajajj janipuniw walïkänti. Kunatsa ukham sarnaqayäta ukjja mamajajj janiw yatkänti, notanakaj uñjjatäna ukhajja chuym wal ustʼayasïna, ukatwa jupamp toqesisajj utat sarjjayäta. Mä qhawqha tiempojja Tony uñtʼatajampiw qheparayäta, jupasti lunthata, droganak aljiri, wali nuwasiri phiru jaqet uñtʼatänwa. Usuriptasajj 16 maraniruw wawanëjjayäta.\nKUNJAMSA BIBLIAJJ YANAPTʼAWAYITU\nTawaqökasin wawani uñjasipki uka warminakatakejj mä utaw utjäna, ukanwa autoridadanakajj mä cuarto churapjjetäna. Ukanjja Jehová Diosan pä Testigopaw mä qhawqha warminakarojj Bibliat yatichañatak visitapjjäna. Mä urojja, Bibliat yatjjatasipkäna ukaruw sarta, ukhamat pantjasipjjatap uñachtʼayañataki. Ukampis Testigonakajj wali pacienciampiw jisktʼanakajar Bibliampi wali sum qhanañchapjjetäna. Wali munasiñampiw uñjapjjetäna, ukatwa jupanakampi Bibliat yateqañ qalltayäta.\nJiskʼaskayäta ukhajj jiwañ wal ajjsarayäta. Ukampis jiwatanakajj jaktanipjjaniwa sasin Jesusajj yatichkäna ukwa yateqayäta, ukaw chuymajar wal purtʼitäna (Juan 5:28, 29). Diosajj nayat llakisitapsa yateqarakiyätwa (1 Pedro 5:7). Jeremías 29:11 qellqatan akham siwa: “Nayasti yatiraktwa kuna amtäwinakatejj jumanakataki utjkitu ukanakjja, uka amtäwinakasti jumanakan askinakamatakiwa, janiw jumanakan jan waltʼapjjañanakamatakïkiti, ukhamat qhepa urunakanjja wali suma jakasipjjañanakamataki, suytʼañanakansa phoqhantataraki. Naya Tatituw ukjja arsta” sasa. Jutïr urunjja mä suma Paraisonwa wiñayatak jakasirista, ukwa yateqayäta (Salmo 37:29).\nJehová Diosan Testigonakapajj cheqapuniw munasipjjetäna. Tantachäwinakapar nayrïr kutin sarayäta ukhajja, ukankañajj wali sumapunïnwa, taqeniw wali munasiripjjäna (Juan 13:34, 35). Yaqha iglesianakan janiw ukhamäkänti. Testigonakajj wali sumwa katoqtʼapjjetäna. Jan wali sarnaqer tawaqökchiyätsa, nayamp parltʼañatakejj tiempsa apstʼasipjjänwa, wali sum uñjapjjetäna ukat yanaptʼapjjarakitäna. Mä suma familia taypinkkiristsa ukhamänwa.\nBibliat yateqasajj Diosatakjam sarnaqañwa munayäta, ukatakejj jan walinak apanukuñajänwa. Cigarro fumañ jaytañajj chʼamakïnwa, yaqhep musicanakajj fumañatakiw chʼamañchitäna, ukatwa uka musicanak jan ischʼukjjayätti. Alcohol jan umjjañatakejja, janiw fiestanakarusa discotecanakarus sarjjayätti. Antisas suma amigonak thaqañatakiw chʼamachasiyäta (Proverbios 13:20).\nUkañkamasti, Tony uñtʼatajajj Jehová Diosan Testigonakapampiw yatjjataskarakitayna. Niyakejjay jisktʼanakaparojj Bibliampi qhanañchapjjchïnjja, yateqkäna ukajj jupatak cheqänwa. Janiw nayrjam sarnaqjjänti, nuwasir amigonakapampis janiw chikachasjjänti, janirakiw lunthatasjjänsa ni fumjjarakïnsa. Jehová Diosatakjam sarnaqañatakejj panpachaniw jan walinak apanukupjjañajäna, ukhamat wawajarus sum uywañataki. Nanakajj 1982 maranwa casarasjjapjjayäta.\nNayra jan wali sarnaqäwij apanukuñatakejja, kawkïr experiencianakas yanaptʼitaspa ukanakwa Yatiyañataki ukhamarak ¡Despertad! * revistanakan thaqerïta. Uka experiencianakajj walpun yanaptʼawayitu. Jehová Diosarus ‘yanaptʼakita, janikiy jaytistati’ sasaw mayisirïta. Tony esposojampejja julio, 1982 maranwa Jehová Diosan Testigopjam bautisasjjapjjayäta.\nWALJA BENDICIONANAKWA KATOQAWAYTA\nJehová Diosar uñtʼañaw jiwañat qhespiyawayitu. Jan walinakansa esposojampejj uñjasipkchiyätjja Diosaw yanaptʼawayapjjetu, ukhamajj Jupar confiyañwa yateqawayapjjta. Jehová Diosajj familiajar yanaptʼapunïnwa (Salmo 55:22).\nWawanakajar Jehová Diosar uñtʼapjjañapatak yanaptʼasajj wal kusisiyäta. Jichhajja wawanakajan wawanakapajj ukhamarakiw Diosar uñtʼañatak chʼamachasisipki, ukajj walwa kusisiyarakitu.\nNayrajja, arum paqaraw jiwañata jutïr urunakat lupʼisajj jan ikirïkti, jichhasti janiw ukhamäjjeti. Tony esposojampejj jan tiemponiw tamanak tumptʼirejj sapa semana sarapjjta, ukhamat Jehová Diosan markapankirinakar chʼamañchtʼañataki. Jilat kullakanakampejj Diosar uñtʼañ munir jaqenakaruw Bibliat yatichir sarapjjta. Uka jaqenakatï Jesusar iyawsapjjani ukhajja, wiñay jakañsa katoqapjjarakispawa.\n^ tʼaqa 17 Ukajj Jehová Diosan Testigonakapan luratawa.\nKimsa jisktʼanakaw yanaptʼawayitu


14. Taqi jaqina k’uchi ukata jusachaña kankañampi irnaqäwinakaru jawst’atañanakapataki | Acuerdo Nacional\nInicio > Políticas de Estado del Acuerdo Nacional > Políticas de Estado > Políticas de Estado – Aymara > II. Equidad y Justicia Social > 14. Taqi jaqina k’uchi ukata jusachaña kankañampi irnaqäwinakaru jawst’atañanakapataki\n14. Taqi jaqina k’uchi ukata jusachaña kankañampi irnaqäwinakaru jawst’atañanakapataki\nPerú marka pachana, ukata suyunakapa taqi chiqa markanaka taypina qullqi jikxatañataki kunaymana irnaqäwinakawa uñstayasirakini, ukasti taqi chiqa markanakana qullqi chuyma utjañarjama uñtatarakiniwa. Ukhamarakiwa, jaqinakanaka suma kúchi kankañani utjasipxañanakapatakixa suma phisna q’umatsa q’uma irnaqäwinakarakiwa uñstayasini, ukampinsa uka irnaqäwinakatxa qullqisa juk’ampi irxatatarakiniwa.\n(a) Machaqa yänaka apnaqasa kunaymana luräwinaka uñstayaña, chiqapa yatiñanaka ch’amanchaña, lurtäwinaka machaqachasa, yatxatäwinaka aptasa yatiña utanakampi, empresa mayachäwinakampi ukata Estado taypinkiri mayachäwinakampi suma arusthapïwinakawa wakicht’asiskarakini, ukhamata Estado qullqisa ukata jani Estado taypinkiri mayachäwinakana qullqipasa jila qullqiwa irtasirakini, uka pachparakiwa anqäxa marka qhatunakarusa waljata Perú markana lurata yänakapaxa apsusirakini, ukanxa walja jaqinakarakiwa yatiña kankañanakapa ch’amanchasa irnaqapxarakini.\n(ch) Wali uñanuqt’asisa aruskipäwinaka, taqitaki wali khusa irnaqäwinaka utjañapatakixa walja amuynuqäwinakawa wakicht’asiskarakini.\n(h) OIT sutiñchata jach’a mayacht’äwina kamachinakaparjama atinisawa irnaqirinakaxa mayacht’asïwinakapa nayraru aptapxarakini, ukhamata sapa maynitakisa ukhamaraki qhawqhanitixa mayacht’atäpki jupanakaru kunatixa wakïski ukanakaxa suma yächasisa mayachthapisirakini.\n(i) Perú pacha taqi markanakapana kunaymana lurañanakasa chiqaparu irptasirakini, ukhamata qhatunakana taypina wali jalaqampi alxt’asiñataki, qullqi munasinsa mayt’asiñataki, machaqata kuna lurañanaka tuqita aruskipäwinaka utjañapataki, ukhamata luräwinakasa sapa kutitjama irnaqirinakana yanapt’asiñanakapataki uñstañapataki.\n(k) Empresa sutinchata jisk’a mayacht’äwi taypinakana irnaqirinakaru kunatixa chiqpachana wakïski taqi ukanaka tuqita wakiskiri amtäwinakawa amuyasiskarakini.\n(l) Jaqinakana jani kuna lurasa inaki muyuñanakapataki walja irnaqäwinaka uñstayañawa amuynuqasiskarakini, chiqanxa amparampi lurañanaka (artesananías sutinchata) ch’amanchiri mayachäwinakaruwa chiqpachanxa yanapt’asiskarakini.\n(ll) Markanakana, suyunakana irnaqirinakaxa wali yatiñanipxañapawa, ukatakiwa empresa sutinchata mayachäwinaka taypina qullqimpisa yanapt’asiskarakiñapawa irnaqirinakapana machaqa yatxatäwinaka katuqañanakapataki.\n(m) Kuna lurañanaka yatirinakatakisa chiqanxa irnaqirinakaxa munasi uka tuqinakata yatikipayasïwinakawa wakicht’asiskarakini, ukhamarjamawa yatiña utanakansa yatichäwinakxa yatichasiskarakini.\n(n) K’achata k’achata khitinakatixa irnaqäwinakapata jisk’a qullqi katuqasipki ukata khiti irnaqiri masinakapatixa walja jila qullqi irnaqäwinakapata katuqasipkaraki jupanakataki khuskhachäwinakawa amtasiskarakini.\n(ñ) Markanaka ch’amanchaña layku irnaqäwinakana taypina warminakasa, jilawiri jaqinakasa ukhamaraki wayna tawaqunakasa qawayata jawst’ataskarakiniwa.\n(p) Markanakana irnaqäwinaka utjipansa, pachpa markachirinakaparuwa irnaqañanakapataki jawst’asiskarakini, ukampinsa uka irnaqañanaka taypina usurnuqata jaqinakaru irnaqañanakapataki katuqt’aña tuqita suma amuykipasiskarakini.\n(q) Taqi irnaqiri jaqinakarusa qawayata ch’ama tukutanakapatjama qullqi tuqitsa khuskhanchasiskarakiniwa, janiwa jisk’achäsiñaxa utjxaniti, maski kawki jaqiskpansa, kunja ajanuniskpansa, chachaskpansa warmiskpansa, yaqha aruniskpansa, mayja amuyañaniskpansa, qullqiniskpansa jani qullqiniskpansa, jilawiri sullkawiriskpansa, maski kunaskpansa jukha pura chani qullqimpi khuskhachatasipkarakiniwa.\n(r) Pampa ayllunakana utjasiri yapu yapuchirinakarusa, amparanakampi yänaka luririnakarusa, taqiniruwa markanakana utjasiri jaqinakaru yanapaña layku ch’ama tukutanakapatjama yanapt’äwinakasa churasiskarakiniwa.\n(s) Jisk’a wawanakaru ch’amjasiyañanakasa chhaqtayasxarakiniwa, chiqanxa janiwa jisk’a wawanakasa ukhamaraki chuymani jaqinakasa irnaqaña munäwipa layku yatiña utanakaru sarañatsa qhipaqtapkaspati, usunakampisa usnaqapkarakispasa, sintisa llakisipkarakispati, jani jaqjama uñjatäkarakispasa.\n(t) Utanakana ch’amjasiri kullakanakaru kunatixa ch’ama tuküwinakapatjama wakïski ukanakasa suma yanapt’aña kankañampi amuynuqataskarakiniwa.\n(u) Consejo Nacional de Trabajo sutinchata mayachäwi taypita, irnaqäwinakasa jani atiya utjañapataki, empresa mayachäwinaka jach’anchasiñanakapataki, ukata irnaqirinakana suma yäqatañanakapataki, Estado taypita irnaqiri jilata kullakanakampi ukata irnaqiri mink’asirinakampi suma purapata yäqasisa irnaqapxañapataki wakiskiri arusthapïwinakawa wakichataskarakini.\n(w) Irnaqäwinakana qullqi tuqita taqi jaqina jaqïwskaña khusankañatakixa aliqata unanchäwinakaxa apasiskarakini.\nMinisterio de Agricultura – Políticas 10, 15, 19 y 23\nActa de la reunión Nº 76 del Foro del Acuerdo Nacional\nMinuta de la Cuarta Reunión de Trabajo del Foro Temático de Equidad Social y Justicia Social del Acuerdo Nacional\nActa de la reunión Nº 25 del Foro del Acuerdo Nacional


1 Tesalonicenses 3 | Online Bible | New World Translation\nPablojj wali llakitaw Atenas markan qhepari (1-5)\nTimoteojj suma yatiyäwinakwa apani (6-10)\nTesalonicankirinakatakiw oración lurasi (11-13)\n3 Jumanakat jayankkasajja nanakajj walpun llakisipjjayäsma, ukatwa Atenas markan sapaki quedasiñ amtapjjta, 2 Timoteo jilatasarus khitanipjjaraksma. Jupajj Diosan serviripjamaw* Cristjjat suma yatiyäwinak yatiyaski, juparakiw Diosar confiyañan* suma saytʼatäpjjañamatakisa* chuymachtʼatäpjjañamatakis yanaptʼapjjätamjja, 3 ukhamat uka tʼaqesiñanakan jan khitisa aynachtʼañapataki.* Uka tʼaqesiñanakatjja janiw khitis jiwasanakat salvaskaspati,* uk jumanakajj yatipjjtawa. 4 Nanakajj jumanakampïsipkayäta ukhajja, tʼaqesiñanakan uñjasiñäni sasajj janïräkipanwa sapjjayäsma. Cheqas kunjamtï jumanakajj yatipktajja ukhamapuniw pasäna. 5 Nayajj jumanakat jayankkasajj wal llakisiyäta, ukatwa Timoteor khitanipjjsma, ukhamat qhawqsa Diosar confiyasipkta* uk yatiñataki. Diablotejj* yantʼar puriyapjjeristamjja, nanakan chʼamachasitanakajajj inamayäspawa. 6 Jichhasti Timoteojj jumanakan ukat kuttʼanjjewa, jupajj qhawqsa jumanakajj Diosar confiyapjjta,* kunja munasirïpjjtasa, kunjamsa nanakat amtasipjjapunista, qhawqsa nanakar uñjañ munapjjesta, taqe uka suma yatiyäwinakwa nanakar yatiyapjjetu, cheqansa nanakajj ukhamarakiw jumanakar uñjañ munapjjsma. 7 Jilatanaka, nanakajj kunayman llakisiñanakansa tʼaqesiñanakansa uñjasipkstjja, jumanakat yatiñasa Diosar wal confiyapjjatam* yatiñasa walpun chuymachtʼapjjetu. 8 Jumanakatejj Tatitun arkirinakapjam suma saytʼatäsipkakïtajja, nanakajj chʼamañchtʼatäsipkakïwa.* 9 Jumanakajj walpun nanakar kusisiyapjjestajja, ukatwa nanakajj jumanakat Diosar wal yuspärapjjta. 10 Jumanakar uñjañatakisa* kunatejj Diosar jukʼampi confiyapjjañamatakejj* munaski ukan yanaptʼañatakisa nanakajj uruy arumaw Diosar taqe chuyma ruwtʼasipjjta. 11 Dios Awkisasa Jesús Tatitusas mä thaki jistʼarañapatakiw nanakajj orapjjta, ukhamat jumanakan ukar jutañataki. 12 Tatitojj munasiñanakam jukʼampi jiltayaspa ukwa nanakajj munapjjarakta. Jïsa, kunjamtï nanakajj jumanakar munasipksmajja, ukhamarak jumanakkamasa taqenirusa jukʼampi munasipjjasma ukwa munapjjta. 13 Ukhamat Jesús Tatitusajj santo servirinakapampi kuttʼankani uka tiemponjja,* Dios Awkis nayraqatan chuymanakamajj chʼamañchtʼatäñapataki, jan juchani, santo uñstapjjañamataki.\n^ Ukajja, “Diosamp chik trabajirjamaw” sasaw jaqokipasirakispa.\n^ Jan ukajja, “chʼamañchtʼatäpjjañamatakisa”.\n^ Griego arunjja, “onjjtayatäñapataki”.\n^ Jan ukajja, “Uka tʼaqesiñanakataki uttʼayatätanwa”.\n^ Jan ukajja, “iyawsasipkta”.\n^ Griego arunjja, “Yantʼiritejj”.\n^ Jan ukajja, “iyawsapjjta”.\n^ Jan ukajja, “iyawsapjjatam”.\n^ Griego arunjja, “jakasipkakïwa”.\n^ Griego arunjja, “Ajanunakam uñjañatakisa”.\n^ Jan ukajja, “iyawsapjjañamatakejj”.


10:02:29 am NST\njjjjjjjjjjjjjjjjj129 the Faerie Kougra Neopet\njjjjjjjjjjjjjjjjj129 does not have a Petpet.\tStatistics\nOwner: chickychloe22 (chickychloe22)\tjjjjjjjjjjjjjjjjj129 likes gathering food.\tWhen meeting others, jjjjjjjjjjjjjjjjj129 would act very friendly.\t- Attributes -\nAge: 3,865 days old (92,766 hours)Birthday: 10th July (Y7)Level: 11Gender: MaleHeight: 68 cms.Weight: 120 lbs.\nChallenge jjjjjjjjjjjjjjjjj129in the BATTLEDOME!\tjjjjjjjjjjjjjjjjj129's rating:


1 Samuel 1 - Holy Bible [Aymara Bible 1997] - (1Sam 1)\nEfraín kollunac tokena Ramá sat chekana, mä chachaw jacäna, Zuf sisqui uca familianquiriraqui, sutipasti Elcana satänwa. Jeroham chachan yokapänwa, Eliú sat jaken allchhiparaqui. Achachilapan awquipasti Tohu satänwa, ucasti Zuf sisqui ucan yokaparaqui, Efraín tribunquirinacaraquïnwa.\nElcanasti pä warminïnwa. Maynejj Ana sata, maynisti Penina sataraqui. Peninasti wawanacanïnwa; Anasti janiw wawanacanïcänti.\nSapa mararaquiw Elcanajj Silo sat chekaru sarirïna take ch'amani Tatituru yupaychiri, uqhamarac sacrificionac loktiri. Ucansti Elí sacerdoten pani yokapaw ucancascäna, maynejj Ofni sata, maynisti Finees sataraqui, jupanacasti Tatitun sacerdotenacaparaquïnwa.\nCunapachatejj Elcanajj sacrificionac loktirïcän ucqhajja, Peninarojj cunatejj wact'qui ucwa churirïna, uqhamarac take yokall, imill wawanacaparusa.\nUcampisa Anarojj cunatejj sumäqui ucpun churirïnjja, jupar sinti munatap laycu, Tatitojj janis wawanac apaycchïna ucasa.\nUcatwa Peninajj, Anan uñisiripänjja, tokeraquïnwa uqhamarac jupat larusisa, jisc'achasa, Tatitojj jan jupar wawa apayatap laycu.\nSapa marapuniwa, cunapachatejj Tatitun temploparu sarapjjerïcän ucqhajj Peninajj Anarojj uqham tokerïna, ucatsti Anajj wali jachirïna, janiraquiw mank'añsa munirïcänti.\nUcat Elcana chachapajj saraquirïna: “Ana, ¿cunatsa jachta? ¿Cunatsa ucatak llaquitäta, janiraquiw mank'añsa munctati? ¿Janit nayasti jumataquisti tunca wawanacat sipansa asquïctsti?” sasa.\nMä cutiwa, Silo chekanccasina, Anajj mank'a tucutat sartasïna. Elí sacerdotesti, Tatitun templopar mantaña puncun kont'atäscaraquïnwa.\nAnasti jacht'asisa, chuymapansa wali mayjt'ataw, Tatitut mayisïna,\naqham sasa: “Take ch'aman Tatitu, jumatejj aca sirviriman t'akhesitap uñtanïtajja, ucat nayat amtasiraquitätajja, mä wawsa apayaraquïtätajja, nayajj uca wawa jumar sirviritaquiw uywä, uca arsüwiru phokhañataquisti, señälajj acäniwa: Janiw ñic'utapajj mururascaniti” sasa.\nCunjämatejj Anajj Tatitu nayrakatan wali jaya mayisiscänjja, Elí sacerdotesti lacapwa uñji;\nucampis jupajj chuymap mankhenac mayisiscänjja. Janiw cuna arsutapas ist'ascänti; lacapaquiw onokescänjja. Ucat Elí sacerdotejj: “Umatäpachaw” sasaw amuyäna,\nucatwa saraqui: —¿Cunapachcamas ucan umatäscäta? ¡Vinjja apanucum! —sasa.\n—Janiw umatäcti, tata. Janiw nayajj cuna vinsa umcti ni cuna casta machjayiri umañanacsa, jan ucasti chuymajjan wali llact'ataw jicjjatasta, uca t'akhesitajj Tatitur yatiyasiscta.\nJan jumajj nayan jan wali warmïtajj amuyamti, jan ucasti take aca horasanwa Tatitut mayisiscta, chuymajjan wali mayjt'ata, llact'ataraqui jicjjatasitajj laycu —sasaw Anajj säna.\n—Uqhamajj jichhajj sumaquiy sarjjam, Israelan Diosaparaquiy jumarojj cuntejj maycta ucjja churpan —sasaw Elí sacerdotejj säna.\n—Waliquiw, tatay, yuspagarsmawa —sasaw Anajj säna. Ucatsti Anajj cawqhattejj jutcän ucqharuw cuttanjjäna, mank'asiriw sarjjaraqui, janiraquiw mayamps llaquiscjjänti.\nKhepärmanthisti wali alwat sartasïna, Tatituru yupaychasinsti, Ramá chekancqui uca utaparuw cuttanjjapjjäna. Ucatsti Elcanajj Ana warmipampiw mayachasi, Tatitusti mayisitaparojj ist'araquïnwa.\nUqhamatwa Anajj usur jakeptawayi, wawachasiñ horasa purinjjepansti, mä yokall wawa wawachasïna, Samuel sasaw uca wawarojj suticharaquïna, Tatitut uca wawjja mayitap laycu.\nUcatsti Elcana chachajj takpach familiapampi Silo sat uca chekarojj, arsutap phokhañataqui uqhamarac sacrificionac loktañataquiw saräna,\nucampis Anajj janiw sarcänti, jan ucasti chachaparojj sänwa: —Janiw nayajj sarcäti, aca wawaru ñuñu t'akañajjcama. Ucapachaw nayajj wawarojj irpjjä Tatitur churjjañataqui, ucat ucan wiñaya kheparjjañapataqui.\nElcana chachapajj saraquïnwa: —Cunatejj jumataquejj walïqui ucanac lurascaquim. Uqhamajj kheparamay wawaru ñuñu t'akañcama. Tatitusti arsutapjja phokharacpan —sasa. Uqhamaw jupajj kheparjjäna, wawa uywasa, ñuñut t'akañapcama.\nCunapachatejj wawarojj ñuñu t'akjjän ucapachasti, jupampi chicawa Tatitun temploparu irparaquïna Silo ucaru, wawasti jisc'äscaraquïnwa. Uqhamaraquiw quimsa vaca kallunacampi, pä tunca payan kilo trigompi, mä lip'ich wayaka vinompi aparaquïna.\nUcatsti mä vaca kallu sacrificiot loktasinsti, wawarojj Elí sacerdoteruw catuyjjapjjäna.\nAnasti saraquïnwa: —Tata, perdonita, chekpachansa jumajj jacasctawa, cawquïri warmitejj acana juma jac'ana Tatitu Diosatjja mayiscäna, ucätwa.\nNayajj Tatituruw aca wawa apayañapataqui mayiyäta, jupajj mayisitajjarojj ist'ituwa.\nNayasti aca wawjja Tatituruw catuyta, take jacañapcamasti juparu catuyatapunïniwa —sasa. Ucatsti Elí sacerdotejj oraker ajanup puriyañcamaw Tatitu nayrakatan alt'asïna.


Jilïr Irpirix Benin qullqichirinak jilxattasaw sapa markachiritakix qullqix jilxattani sasaw sawiyi\nEvo Morales Jilïr Irpirix sapa markachirin qullqip jilxattayañatakix qullqichirinakaw Benin jilxattayaña sasaw Irpirix jichhürux arsuwiyi, jupax Pä Patak Mara Phuqhañ Amta uka departamenton walt’ayasipki ukanw ukhamm sawiyaraki.\n“2005 maranx sapa markachirin qullqipax 742 dólaränwa, 2018 maranx 2.359 dólaräxiwa. Qullqichirinakax kunjamas jilxattayatäspa ukaw amuyt’aña. Qullqichirinakaw jilxattayaña” sasaw Trinidad jach’a markanx sawiyi.\n2025 maranx, sapa Beni markachirin qullqipax 5.000 dólaräspa ukaw amtajäxa, “juk’amp uywachiriw utjañapa, juk’amp qullqichiriw utanaka (…) Chinar aych aljañatakix laphinak rixt’xapxtwa. Ukax amtatäxiwa” sasaw qhanancht’awiyi.\nBenir churat qullqix jilxattawiyiwa, 413 waranq waranqat (2005) 1.225 waranq waranqkama (2018), Boliovianx pisin jakasirinakax 38% ukjat 15% ukjaruw juk’aqtayasiwiyi sawiyiwa.\nPä Patak Mara Phuqhañ Amta uka departamenton wakt’ayañatak tantachasisipki ukanx kunayman irpirinakamp kimsaqallq provinciankir p’iqichirinakampiw jikxatasipxi./RAR


Jilïr Irpirix Óscar Ortizampir Fernando Vásquezampiruw machaq p'ichirinakjam utt'ayawiyi\nMachaq p'iqichirinak utt'aykasa (Jamuqa: BTV)\nJeanine Áñez Jilïr Irpirix tata Óscar Ortiz Anteloruw Qullqichäw Jiltayañ P’iqichirjam utt’ayawiyi, tata Fernando Iván Vásquez Arnésaruw Qhuya Irnaqañ P’iqichirjam utt’ayawiyaraki. Marka Apnaqañ Utanw jupanakaruw ukham utt’ayawiyaraki.\nMarkasanx COVID-19 usuw uñstawiyi, ukatw paypach tata p’iqichirix wali irnaqañanïpxi. Ortizax irnaqäwinak uñstayañapa tata Vásquezast qhuyan irnaqañ ch’amachañaparaki, ukhamatakw markasan qullqichäwipax jiltayatäni.\n“Ortiz senadora, walik purt’antaxa, pä amuyuw jumar jawillt’kasax utjitäna. Nayraqatax jumax qullqichäwis kutitatayañatakiw irnaqañama, irnaqäwinak markasan utjañapataki, utan jist’antat jakañ utjkipanx utjäwinakanx qullqichäwix aynacht’askiwa (ukata). Markachirinakar yanapt’añatakix qullqi yanapt’anak uñstayawiyapxtha; ukatatx yanapt’asis irnaqañaw waljanitak uñstayaña. Jumax jan samart’as ukhamäñapatak irnaqt’am” sasaw sawiyi.\nTata Ortizax Kamachiñ Tantachäwin qullqi lunthatanaktuq irnaqawiyi, jan walt’äwinak yatiyawiyi; tata Vásquezax qhuyan irnaqañatx wali yatiñaniwa, P’utuxsitawa, markasan irnaqatats anqa markanakan irnaqatats wali yatiñaniwa sasaw Jilïr Irpirix arsuwiyi.\n“Qhuyan irnaqasakipiniw markasax jiltayata; ukatw markasan sarnaqäwipax jilpachax qhuya sarnaqäwjama. Ukatw Bolivia markan sarnaqäwipamp markachirinakax sartasïwinakampinx qhuyan irnaqapki uka Bolivia markachirinakan sarnaqäwipjama” sasaw sawiyi.\nJanir arsuñ tukuykasax, tata Wilfredo Rojompir tata Carlos Fernando Huallpampiruw yuspajart’awiyi, jupanakaw p’iqicht’añ tukt’ayawiyapxarani, nayrïrix Qullqichäw Jiltayañ P’iqichirïnwa, payïrist Qhuya Irnaqañ P’iqichirirakïnwa./RAR


Tata Pepe Mujicax Evo Morales Jilïr Irpiriruw Bolivia markan jakäwip sumaptayaskañapatakik ch'amacht'awiyi\nJosé 'Pepe' Mujica, Uruguay nayra irpirix Evo Morales Jilïr Irpirisaruw ch’amacht’awiyi, Bolivia markachirinakan jakäwip sumaptayaskañapatakikiw ch’amacht’awiyi, ukhamw tata Diego Paryx yatiyawiyi, jupax Anqa Markanakamp Aruskipir Kamanarakiwa.\n“Mujica nayra irpirix Morales Jilïr Irpiriruw arupampix ch’amacht’awiyi, ch’amacht’ir aruwa. Mujica nayra irpirix kunas aka qhipa tunka maranx Bolivian lurata ukw jach’acht’awiyi. Boliviax qullqichäwip yaqha markanakat sipans juk’amp jiltayawiyi sasaw sawiyi” sasinw tata Paryx sawiyi.\nTata Paryx tata Mujicampiw tantachasisktha sasaw Twitteran arsuwiyi, “Awiya Yalan, Cariben mayacht’asiñapatak amuyt’ir yatiñan jilampi” sasaw sawiyi. Jupamp tantachaskasax, Uruguay nayra irpirix “Boliviax marka apnaqasiñap ch’amachawiyi, Boliviax jaqjam markachirinakar uñjañ ch’amachawiyi, janiw chhijlläwinakxa jan ukax juk’ampis munki ukw jaqir churawiyi, utamp yatichäwimp k’umar jakañampi” sasaw sawiyi sasinw tata Paryx arsuwiyi./RAR


“Qhititejj mayni masiparu kollkepsa, jila alani yänacapsa catuyaschi imarapiñapataqui, ucampis lunthatatejj uca imir jaken utapat uca yänac lunthatchi, ucatsti lunthatatejj catjatächi ucajja pagañapawa.\n “Jan lunthatasipjjamti, janiraqui c'arisipjjamti, janiraqui jumanaccamasa maynit maynicama engañasipjjamti. “Jan c'ari arsüwinac nayan sutejjaru luramti, uqham lurasajj Tatitu Diosaman sutipwa ñankhachtajja. Nayätwa Tatitojja. “Janiraqui jake masima contrajj ch'amampiqui sayt'asimti, janiraqui cunatejj jupancqui ucsa aparamti. Irnakerina pagopsti janiraqui khepürcama apjjäsimti.\nJan wali toketa jicjjatat kamir cancañajj janiw asquïquiti, ucampis cheka lurañajja jiwañat khespiyi.\nTatiturojj c'ari parlirinacajj ajjtasiyiwa, ucampis cheka parlirinacajja cusisiyiwa.\nJaketaquisti sumawa c'ari arunaca mank'añajja, ucampis uca khepatjja lak'sa mank'caspa uqhamaw tucjje.\nCh'ajjwañanacarojj jan wayusipjjamti; janirac lunthatasiñar chuym catuyasipjjamti; kamiris tucusipcätajja, kollker jan alcatapjjamti.\n “Cunapachatejj maynejj jucha lurani jan ucajj juchanis uñjasini Tatitun nayrakatapana, mayni jake masiparu engañatap laycu, jan ucajj cuna kollketejj juparu catt'ayatäcän ucanac engañatapata, jan ucajj jake masipata ch'amampiqui apakatap laycu, jan ucajj mä cuna jicjjatasasa jan arsutapata jan ucasti c'arisitapata, jan ucajj c'ari juramento luratapatsa, (cunanacantejj jakejj jucha lurañ yatqui ucanacatsa), uca jucha luratapatjja juchañchatäniwa; uqhamasti cuntejj lunthatcatayna jan ucajj ch'amampiquis apakcatayna ucanacjja cuttayjjañapawa, kollke catuyatat lunthatatapatsa, jan ucajj mä cuna jicjjatatapatsa,\n “Qhititejj mä vacsa, jan ucajj mä ovejsa lunthatasin qharsuni, jan ucajj aljanisa ucajja pagañapawa vacatjja pheska vacanaca, ovejatsti pusi ovejanaca. “Ucampis lunthatarutejj lunthatasquir catjasina nuwjas jiwayapjjani ucajja jiwayirejj janiw juchañchatäcaniti. Ucampis urutejj jiwayani ucajja, jiwayirejj juchañchatäniwa. “Ucatsti lunthatajj pagañapawa cunanactejj lunthatqui ucanacata. Ucampis jan kollkenïcchiti pagañataqui ucajja, waquisiwa lunthatajj aljatäñapa uqhamata lunthatqui uca yänacan alapa pagatäñapataqui. “Ucampis lunthatat uywatejj jacquirpach amparapan jicjjatatäni ucajja pagañapawa mä uqhampi vacatsa, asnotsa, ovejatsa.


Irán: Warminakan kamachinakap arxatir warmiw awkipan jiwatapxar jiwi · Global Voices Aymarata\n(es) ukan jaqukipiri\tFrederiki Lissa\nJaqukipäw uñt'ayata/apkatata 30 Mara t'aqa phaxsi 2011 14:18 GMT\nAka blog ullart'apxañäni Français, Malagasy, srpski, عربي, বাংলা, Español, Ελληνικά, English\nIrnaqiri iraní warmiwa, warminakan kamachinakap arxatir warmi Haleh Sahabi jupaw jiwawayi [en] 31ni llamayu phaxsit saraqatar pallapallanakampi lawampi jawqxatasina jiwata tatapxaru Ezatollah Sahabi jaqixa [en], mä jayani piqinchiri mark amnaqañataki jaqinwa.\nHaleh p’iqinchanwa tataparu paqaranakampi, mä imata waraqatampi apxatañataki, kunawsatix agentinakax civilat ist’ataw yaqhachawapxi ukjamata jamuka waraqatsa ch’iyxasina. Uñxirinakan arunakap tuqixa, uka agentinakax porranakwa yanqhachañatakix aptayapxi. Haleh Sahabi jakañ jakawipax khuchhuqtawayiw qullayasiñ utar sarkasina.\nJiwatapax yatiyawinak p'iqinchar uñicht’ayatanw ukjamaraki sitios web yatiyawinak [en]. Ukjamaraki Facebook tuqinsa [fa] yaqhip blogunakar uñicht’ayatarakinwa, jamuq waraqatanaka, ukjamaraki awkipansa, janchipaxa jan jakawini ukjamarak jiwata waruqata jamuqatanaka.\n(N.T: aka post nayriri inklis arutx unicht’ayataw you tube tuqina, uka waraqatasti jichhaxa apaqataxiwa.)\nIraní bloggeruxa Zédé Kodeta (mark amanqirinakaru yanqhachirixa) chiqañchiwa [fa] markachiriru makjatañataki ukjamata arkatañataki arxatasina Haleh maman jiwatapxata.\nYaqha blogger, Artenoos, qilqt'i [fa]:\nHaleh (56ni) jupaxa mä irnaqiri warminakana kamachinakapa arxatirinwa ukjamaraki chiqa yatiyawinaka thaqirinwa Coran ukaxa. Katuntatanwa 5uru agosto 2009 marana , kunawsatix mark irptiri Mahmoud Ahmadinejad chhixllatanwa may kutimpi mark amnaqañapataki. Haleh mamax jikxatasinwa unxtasirinakampi chika tantachasisina parlamento Iraní jaq’ana. Pallapallanakampi nuwxata yanqhachatanwa… amuyanwa chachanaka warminaka khuskhaki jikxatasispawa kunawasatix Corán markaxa uñakipt’añ sipanxa ukjamaraki warmi tuqit llakt’aisiwinakapatxa.\nBlogger Tweatter ukaxa arst’awayiwa[fa]:\n¿Kawkjani Haleh Sahabis jupanakasa jiwaraphani yanqhachawinaka tukjañataki? ¿qawpha pachansa ist’añani Obama tataru yanaptkasina saña “qalltiwa nayriri unxtasiwinaka”¿kunatsa jan Egipto, markaru uñtsa, kjaya Sirio markan unxtasiwinakaparu? ¿janit qhitis amtki [Iraní markana yatiñanakapa]: «jikxattati kuns kunawsatix tukuykta ukjaxa «?


Daniel 8 - Holy Bible [Aymara Bible 1997] - (Dan 8)\n“Cunapachatejj Belsasar reyejj quimsa mara reyïcän ucapachaw naya, Daniel, yakha unañchäwi uñjaracta, nayra yakha unañchäwinacat sipansa yakhapuni.\nUca uñjäwinsti nayajj Susa marcanjamac jicjjatasïyätjja, Elam sisqui uca provinciana, Ulai sisqui uca jawira thiyana.\nNayajj jayaruw uñtta, ucatsti uca jawira thiyat mä orko oveja mistusinquir uñjta. Uca ovejasti pä jach'a wajjranïnwa, maynïri wajjrajj khepaquiw mistutayna, ucampisa uca khepa misturi wajjrasti, juc'ampi jach'araquïnwa.\nUca orko ovejasti wajjranacapampiw mokenokascäna, inti jalanta tokeru, amstaru, aynacharu, uqhama janiraquiw cawquïri animalas uca ovejampi jiquintasirejj utjcänti, ni cawquïri animalas mokesiñapat jaltirejj utjcaraquïnti. Uca ovejasti cuntejj muncäna ucwa luraraquïna, sapa cutiw juc'ampi ch'amani tucjjäna.\n“Nayasti cuntejj uñjcäyät uca tokenacatwa lup'iscäyäta, ucat amuyasta inti jalanta toket mä cabrito jutasquiri, walpun jalanïna, uqham jalanisasti cayunacapajj janjamaquiw orakerus tact'cänti. Uca cabritosti pä nayrapa taypirojj mä jach'a wajjraniraqui,\nuca pä wajjrani oveja jac'aru purinisinsti, cawquïrirutejj jawira thiyan uñjcäyäta ucarusti uca cabritojj take ch'amapampiw mokentäna.\nUcatsti uca pä wajjrapsa p'aquiränwa, uca ovejasti jan ch'amaniw uñjasïna uca cabritompi mokentasiñataqui. Uca khepatsti cabritojj mokentasin orakeruw liwinucüna, ucaruw tacjaraquïna, janiraquiw qhitis uca ovejat arjjatirejj utjcänti.\n“Uca cabritosti wali ch'amanipuniw tucjjäna, uqhamäquipanwa uca jach'a wajjrapajj p'aquisjjäna, uca p'aquita wajjra lantisti pusi wajjranacaw jilsuranïna, uca pusi wajjranacasti amstaru, aynacharu, inti jalanta, inti jalsu tokeru uñtatänwa.\nUca maynïri wajjratsti yakha jisc'a wajjraw misturaquïna, uca wajjrasti aynach tokeruw sinti jilaraquïna, inti jalsu tokerus uca quipcaraqui suma orake satäqui ucsaru.\nSinti jilantatapatsti, alajjpachcamaw puriraquïna, warawaranacsa williraniraquïnwa, ucatsti uca warawaranacarojj taquisiraquïnwa,\nalajjpacha ejerciton jilïriparusa “Nuwasiñäni” saraquïnwa; sapa uru sacrificio loktasiñsti t'unjaraquïnwa, yupaychañäqui uca chekanacsa taquisiraquïnwa.\nCawqhantejj nayrajj sacrificionaca loktasiña chekanacsti ejercitopampi purintasaw taquisiraquïna, cunatejj chekapäqui ucsa pamparuw taquisiraquïna. Cuntejj jupajj muncäna ucanacwa luraraquïna, take aca luräwinacanwa atipt'araquïna.\n“Ucatsti ist'aractwa mä angelaru, yakha ángel masiparu jisct'asquiri: ‘¿Cunapachas aca sapa uru sacrificio loktasiñ chekan lurasqui uca luräwinacajj tucusjjani?. ¿Cunapachcamas aca Tatitun kollana lugarapajj juchararanacaru catuyatäni, uqhamaraqui Diosar iyawsir jakenacasa taquisitaraquïni?’ sasa.\nUcaru arusjjatäwisti acaraquïnwa: ‘Pä waranka quimsa patacani urunacaw uqhamäni, uca pasatatsti uca santuariojj k'omachatäjjaraquiniwa’ sasa.\n“Naya, Daniel, uca unañchäwi uñch'uquiscäyäta, uqhamaraqui cun sañsa muni ucsa yatiñ munascaraquïyäta, ucat acatjamatwa naya nayrakatajjan uñstaraquïna mä jaker uñtata,\nucatsti mä jaken arupa ist'aracta, Ulai sisqui uca jawirat parlasinquiri aqham sasa: “Gabriel, aca jaker khanañcham cunsa sañ muni aca unañchäwejj uca toketa’ sasa.\n“Ucatwa uca jakejj nayaru jac'achasinitu. Nayasti sustjasiractwa, orakcamawa ajanojjsa alt'asiracta, ucat jupajj nayarojj aqham situ: ‘Jaken yokapa, amuyam, aca unañchäwi uñjcta ucajj aca urunacan tucusiñapwa yatiyasqui’ sasa.\n“Uqhamaw jupajj nayaru parljjayasquitäna, nayasti ucatjja jan ch'amani pamparu liwnoktataw jicjjatasta, ucampisa jupajj nayar llamct'asinwa waytitu, sayt'ayaraquitu,\naqham sasa: ‘Jichhasti khanañchämaw cunatejj lurascani Diosan colerasiñapa uru tucuscani ucapachajja, aca unañchäwi uñjcta ucasti uca tucuya urunacatwa parli.\n“Uca pä wajjrani orko oveja uñjctas ucajj Media, uqhamaraqui Persia sisqui ucanacan reyinacapawa.\nCabritosti Grecia marcan reyipawa, cuna jach'a wajjrapatejj pä nayrapa taypin utjqui ucasti nayrïri reyipawa.\nCawquïri pusi wajjranacatejj mistuncaraquïna nayrïri wajjran p'aquisitapata, ucasti sañ munaraqui aca reinotjja pusi yakha reinonacaw misturaquini, ucampisa janiw kalltiri reinocänjja uqhama ch'amanïcaraquiniti.\n“Cunapachatejj uca reinonacan munañapajj tucusjjani, uqhamaraqui take ñankha lurañanacapas inampst'jjaraquini, ucapachajj mä sallka, jan wali reyiw jach'a munañani tucuraquini.\nWali munañanipuniw tucuraquini, ucampisa janiw jupan pachpa ch'amapampiti; take cunsa jan amuycañjamwa t'unjani, take cuntejj lurcani ucansti atipjapuniniwa. Jach'a munañani jakenacarus t'unjaraquiniwa, Diosan marcapanquirinacatsti waljaniruw t'unjaraquini.\nJupan sallka cancañapampisti, sallka luratanacapajj atipt'aquipuniniwa. Jach'a jach'araquiw tucuraquini, walja jakenacaruwa, qhitinacatejj jupar alcatata sarnakapcäna ucanacarojj ch'ojjña lurasaw jiwarayaraquini. Jilïrinacan jilïripampisa jiquintasiscaquiniwa, ucampisa uca jilïrin atipjataw uñjasiraquini.\n“Jayp'u, uqhamaraqui alwa unañchäwi uñjatamasti niya khanañchatäjjtamwa, ucasti chekawa; ucampisa jumajj ucanacjja chuymamaruqui imaraquim, ucasti walja urunaca pasatatwa phokhasjjaraquini” sasa.\n“Naya, Daniel, k'ala ch'ama thayjtataw uñjasïyäta, walja urunacaraquiw usuntata jicjjatasiraquïyäta. Take ucanac pasatasti wasitatwa marca apnacañanacan luräwinacapjja uñjaraquïyäta. Ucampisa cuna unañchäwtejj uñjcta ucanacatjja wali llaquitapuniw jicjjatasïyäta, jan amuyt'añjamätap laycu.”


Argentinunakamp jilïr irpirimp papa Franciscompi · Global Voices Aymarata\nJaqukipäw uñt'ayata/apkatata 15 Achuqa phaxsi 2013 12:55 GMT\nAka blog ullart'apxañäni English, Malagasy, Português, Français, Dansk, Deutsch, Español\nUraqpachanw machaq papa chhijlläwipat suyt'apxäna,argentinunakax mä papa argentinunipxatapatx wali kusisitapxanwa. Nayrïr papa jesuita ukatx nayrïr papa argentino ukhama, Bergoglio -jichhax Francisco- Benedicto XVI jupan jaytawayjatapatx jichhax Francisco tatax Iglesia católicauksan irpiripaxaniwa.\nArgentinunakax Twitter uksanx walpun qillqapxäna, jisnaw aknïrinaka #Bergoglio, #HabemusPapam, #PrimerasPalabrasDelPapa, #LaBarraDelPapa, #FranciscoI, ukat juk'ampinakaw qillqapxäna. Amuyunakax mayj mayjanwa.\nWaljaninakatakiw muspkayäna, @JessyDelPino jupax qillqt'iwa:\n@JessyDelPino Kuna?? Amuyt'astwa, PAPA argentinonipxtanwa! Q'pxarkitaspas ukham lup'iyata!!! #HabemusPapam #Bergoglio #Francisco1\nIyawsirinakampachawa qillqapxäna, jisnawa Lucero Aguirre (@LuuceroAguire), amuyt'äwip qillqt'äna:\nArgentinunakax Papa Francisco I ukan chhijlläwipatx Plaza de San Pedro Roma markanx wali phunchhaw lurapxi.Twitter @aciprensa uksan aka jamuqax uñt'ayatanwa\n@LuuceroAguirre Janiw chiqaw siskiristi, janiw iyawsirikti, ukampirus wali kusisiñawa, #Bergoglio\nDe Políticas ukat Políticos uka blogunxa, Rosa Alcántara kullakax wasitampiw qillqi Cristina Fernández de Kirchner jilïr irpirimp machaq papampit qillqi. Mistur obispomp jilïr irpirimpix may may luraw amuyunakatx janiw iyawapxirikiti, sisnawa chachapur warmipur jaqichasiwita:\nCardenal Bergogliox Chachapur warmipur Kamachi amt jilïr irpirix apskan ukarux janiw sanwa. 9 uru willka kuti phaxsin 2010 marat mä qawqha uru janïr aprobaskipan Bergoglio «guerra de Dios» ukham uñt'ayi.\nYaqha jan walt'äwix conmemoración de la Revolución de Mayo ukawa, patria argentina uka amtañ uru, sapa maraw ukan chikancht'asi tradicional Tedeum Catedral ukana Buenos Aires markana. 2008 maranxa, ukampirus argentinan jilïr irpirix yaqha chiqar turkañ amtäna. Blog Radio Cristiandad akxat qillqt'iwa:\nLa presidenta Cristina Fernández de Kirchner también esquivará, como lo hizo su marido durante la presidencia, una homilía interpeladora del primado argentino, durante el Tedeum por el 25 de Mayo.\nJilïr irpirix turkakipaw utjañapatakix phuqht'awayiwa, Slata ukar apañataki, kawkhanti interreligiosa ukan mä oracion lurawix utjkani.\nCristina Fernández de Kirchner jilïr irpirix kunjamti chachapax lurkan uka kipk lurani.\nArgentinunakax kunapachati mistur Néstor Kirchner jilïr irpirix intervención quirúrgica ukankan 2010 marana ukat Kirchner ukan wila masinakapax janiw sapxanw ukwa amtapxi, Bergoglio jupax sacramento yaticht'ani.\nYaqhanakampi, Gladys Lopreto blog Igualdad Dignidad, uksan kunayman k'umiwinakxat qillqt'i.\nUkhakamaxa, walja argentinunakaw aski yatiyawit kusisipxi. Aracelli Crescimbeni (@aracellicres) qillqt'iwa:\n(@AracelliCres) #Vaticano uksanpachaw jiwasan uraqpachan wali askipxatas amuyapxi #OrgulloArgentino #Bergoglio\nUka pachparakiw jaylliwinakas utjäna, Miko (@Emi_Eguiazu) jupax jayllintanwa:\n@Emi_eguiazu #LaBarraDelPapa che brasuca che brasucaaw u wali llakit uñjastaxa, nanakax papa ukanipxtawa, jumax pelémp qhipartama\nJilïr irpirimp Bergogliompitakiw Gabix (@GabiManducaa) «jayllinti»:\n@GabiManducaa: Che Cristina, che Cristina, wali llakitaw uñjastaxa, papax janiw kirchneristakiti, kunsa lurata? #LaBarraDelPapa\nYaqhipanakax Francisco I amuyapxiwa juchanakap apaqapxasp ukhama, Julian (@MatilaFonte) jupax twitter ukan qillqt'i:\n@MatilaFonte: Che Bergolio, Che Bergolio,janiw juk'amp kuns sapkxirismati, aka marax taqiniw juchachasiwapxta, p'amp'acht'apxitaya ♫ #LaBarraDelPapa\nJilïr irpiri Cristina Fernández de Kirchner jupan Twitter (@CFKArgentina) cuentapan jallallt'äwinak qillqt'i santidad Francisco I jupar chiqancht'ata.


Bible in one year - Aymara Bible 1997 - June 18\n1. Cunapachatï Sedequías reyejj llätunca mara apnakcäna, tunquïri phajjsita tunca urunaca sarakascäna, ucqhawa Nabucodonosor reyejj take ejercitopampi saräna Jerusalén marcaru, ucatsti muyuntänwa. Ucatjja utjnoktaraquïnwa marca uñcatasiru, uqhamarac muytpacharuwa torrenac lurayäna nuwantañataqui.\n2. Jerusalén marcajja muyuntatänwa Sedequías reyejj tunca mayan mara phokhascäna ucqhacama.\n3. Uca pachpa marana, pusïri phajjsina llätunca uru sarakataruwa mank'ata t'akhesiñajj marcana jiljjatäna, ucatsti jakenacanjja janiw cuna mank'añapasa utjcjjänti.\n4. Ucatsti marcan perkanacapwa p'iysupjjäna, caldeo jakenacan muyuntatäpcchïna ucasa, ucanjamasti marcatjja jaltjjapjjänwa reyimpi, uqhamarac take soldadonacapampi mä aruma. Jupanacasti mistupjjänwa jarc'antatäcäna uca puncunjama pä perka taypinjama, reyinacan jardinanacaparu sarquis ucanjama sarjjasa, ucatjja Jordán valleru sarqui uca thacnamaw sarjjapjjaraquïna.\n5. Ucampis caldeo soldadonacajja Sedequías reyirojj arctapjjänwa, ucatjja Jericó pamparuw jicjjatapjjäna. Ucatjja take ejercitopaw jupar apanucjjäna, uqhamarac take tokeruw aywinucjjapjjäna.\n6. Caldeonacasti reyir catuntasinjja Babilonianquir reyin ucaruw apapjjäna, jupasti Hamat orakena Ribla sat chekancascänwa. Qhayanwa Nabucodonosor reyejj juchañchäwipa arsüna Sedequías reyitaqui.\n7. Ucatsti jupan nayrakatapanwa wawanacapar qharinucuyäna. Sedequiasarusti nayranacapwa apsurayäna, cadenanacampi chinuntasaw Babiloniaru preso apjjaruyäna.\n8. Cunapachatï Babilonianquiri Nabucodonosor reyejj tunca llätuncani mara apnakascäna, pheskëri phajjsita pakallk uru sarakataru, ucqhawa reyin Nabuzaradán capitanapajja Jerusalenaru purinïna, jupasti reyin palaciopana capitanapänwa.\n9. Jupasti ninampiwa naqhantayäna temploru, reyin palacioparu, uqhamarac marcan utanacarusa, jilt'atpuni tucjänjja wali aytata jakenacan utanacapa.\n10. Jupamp chica caldeo ejercitojj jutcatayna ucasti, Jerusalenar muytcäna uca perkanacapwa tincurayäna.\n11. Ucatsti Nabuzaradán capitanapajja preswa Babiloniaru apäna marcana kheparapcäna uca jakenacaru, uqhamarac Babilonianquiri reyiru jakcattapcäna uca jakenacamppacharu, uqhamarac jilt'ir amparamp irnaker jakenacarusa.\n12. Ucampisa pobre jakenacata yakhepanacaruquiwa jaytanucuwayäna yapuchapjjañapataqui uva kokanaca, uqhamarac yapunacsa.\n13. Caldeo jakenacasti jisc'a jisc'wa tucjapjjäna templona bronceta lurata yänacajj utjcäna ucanaca: sayirinaca, tacnokañanacapa, uqhamarac uma uchaña jach'a pilaraqui, ucatsti take uca broncenacjja Babiloniaruwa apasjjapjjäna.\n14. Uqhamaraquiw apasipjjaraquïna khella uchañanaca, palanaca, naqhat pabilonac apakañanaca, cucharonanaca, uqhamarac yupaychañ take yänaca.\n15. Uqhamaraquiw capitanajj apasïna korita, kollketa lurata take yänacajj utjcäna ucanaca: brasero, uqhamarac tazonanaca.\n16. Ucjjarusti paya sayirinaca, uma uchaña jach'a pila, uqhamarac Salomón reyejj tacnokañanaca luraycäna templotaqui ucanaca; pesopasti janiw amuyañjamäcänti.\n17. Sapa maya sayirinacawa altorojja quimsakallko metro jilanacäpjjäna, uca patäjjapansti bronceta lurata mä capitelencamänwa, ucanacasti altorojja pä metro jilacamänwa; uca capitelen muytaparusti bronceta lurata mä rejillanïnwa, granadanacampi c'achachata. Paypacha sayirinacasti uqhamcamaquïnwa.\n18. Guardian capitanapasti Seraías sumo sacerdoteruw preso catuntäna, ucat ucjjar Sofonías payïri sacerdoteruraqui, uqhamarac templona umbralapana quimsa guardianacaparu.\n19. Marcanquir jakenacatsti presjja catuntänwa ejercitoru apnakcäna uca oficialaru, reyin pheska sirviri jakenacaparu, jupanacasti marcanwa jicjjatasisipcäna, ejercitotaqui jakenaca apthapiyirïqui uca chacharu, uqhamarac sojjta tunca wali aytata jakenacajj marcancasipcäna ucanacaru.\n20. [20-21] Nabuzaradán capitanasti take aca preso jakenacjja Babilonianquiri reyin ucaruw apäna; jupasti Hamat orakena Ribla chekancascänwa. Qhayanwa reyejj ucanacaru jiwayayäna. Uqhamawa Judá orakenquir jakenacajja orakepata jayar apanucutäpjjäna.\n22. Babilonianquiri Nabucodonosor reyejj Ahicam chachan Gedalías sat yokaparuwa apnakeripata utt'ayäna, jupasti Sefán chachan allchhipänwa. Jupasti utt'ayatänwa Judá orakena jakenac jaytawaycatayna ucanac uñjañapataqui.\n23. Ucatsti cunapachatï Judá orakenquir ejerciton jilïrinacapasa, uqhamarac jakenacasa yatipjjäna Babilonianquiri reyejj Gedalías chacharu apnakeripata utt'ayatapata ucqhajja, jupanacasti jupar uñjiriw sarapjjäna Mizpa chekana. Jupanacasti acanacäpjjänwa: Netanías chachan Ismael yokapa; Carea chachan Johanán yokapa; Tanhumet chachan Seraías yokapa, Netofa chekanquiri; Maaca marcanquiri mä chachan Jaazanías yokaparaqui. Jupanacasti sarapjjänwa jakenacapamp chict'ata.\n24. Gedalías chachasti jupanacarusa, jakenacaparusa mä juramentwa lurayäna, ucatsti yatiyänwa jan caldeo oficialanacaru ajjsarapjjañapataqui, qhitinacatejj uca pachpa orakena kheparapcani, uqhamarac Babilonianquir reyirus sirvipcaraquini ucanacaru, ucatsti jupanacataquejj asquiquiwa sarani.\n25. Ucampis pakallkör phajjsina Netanías chachan Ismael yokapaw purinïna tunca jakenacamp chict'ata, jupasti Elisama chachan allchhipänwa, uqhamarac Judá marcanquir reyinacan familiapatänwa, ucatsti takpachaniw Gedalías chacharu jiwayapjjäna, uqhamarac Mizpa chekana judío jakenaca, caldeo jakenacasa utjcäna ucanacarus jiwayapjjaraquiquïnwa.\n26. Ucatsti take jakenacawa caldeo jakenacar ajjsarasa, ucatjja sartasisina Egiptor sarjjapjjäna, uqhamarac jach'anacasa jisc'anacasa ejerciton jilïrinacapasa.\n27. Cunapachatï Joaquín chachajj jayan apanucuta jacascäna quimsa tunca pakallkoni mara, tunca payani phajjsita pä tunca pakallkon uru sarakata, ucqhawa Evil-merodac reyejj Babilonia marcana reyïña kalltäna; jupasti suma jakew tucüna Joaquín chachampi, ucatsti carcelatjja apsjjänwa.\n28. Ucatjja sumwa juparojj uñjäna, Babilonia marcana mayni reyinacajj utjcäna ucanacat sipansa asquita uñjatänwa.\n29. Uqhamatwa Joaquín chachajj presoscäna uca isipa apsusjjäna, ucat ucjjar jacäwipansti reyimp chicawa mank'asïna.\n30. Ucjjarusti Joaquín chachajj take jacäwipanwa Babilonianquir reyita sapüru mank'ana catokäna.\n1. Diosay, jach'añchapjjsmawa, yuspagar churapjjsma, sutim aytasipjjta, muspharcañ luräwinacam k'ochupjjta.\n2. Tatitojj siwa: “Waquiscan ucapachaw, cheka cancañamp taripä.\n3. Aca orakejj jakenacapamppachas qhathatiscpan, nayaw saphitpach thuruñchiripätjja” sasa.\n4. Jach'a jach'a tucur jakenacarojj sistwa: jan jach'achasipjjamti; ñankha lurir jakenacarusti saractwäjan p'ek waytapjjamti,\n5. ch'amamat jan ucatak p'ek waytapjjamti, janirac k'añu arunac parlirïpjjamti.\n6. Yanapajj janiw inti jalsutsa, inti jalantatsa jutquiti, janiraquiw wasaratsa, kollunacatsa jutquiti.\n7. Jan ucasti, Diosaquiw taripirejja: mayninacarojj aynacht'ayiwa, yakhanacarusti jach'aruw aptaraqui.\n8. Tatitojj k'apisiñ copa ast'atawa, t'amantat phokha vinon vasowa: orakenquir ñankha lurir jakenacasti konchumppach umantapjjani.\n9. Nayasti jach'a cancañapat yatiyapunïwa, Jacobon Diosapataquiw k'ochuraquï:\n10. Jupaw ñankha lurir jakenacan munañan cancañap tincuyani, asqui jaken ch'aman cancañapsti jiljjatayaniwa.\n4. Kamir cancañajj walja amigonacwa utjayi, ucampis mä pobre jakerojja amigonacapajj apanucjjewa.\n5. C'ari testigojj, c'ari arunac parlir jakesa mutuyatapunïniwa; janiw cunjämatsa jaltcaniti.\n1. Pedrompi Juanampejj mä urojj temploruw maqhatasipcäna, quimsa horasaru, ucqhasti oración lurañ horasänwa.\n2. Jakenacasti nacïwitpach mä cojo jakeruw templo puncur sapür apapjjerïna, templor mantirinacat mayjasiñapataqui, Hermosa satäquis ucawja puncuru.\n3. Uca cojo jakesti, Pedrompiru Juanampiru templor mantasquir uñjasinjja, limosna jupanacat mayïna.\n4. Ucspachaw Pedrompi Juanampejj juparojj uñcatapjjäna, ucatsti Pedrojj sänwa: —Uñcatapjjeta —sasa.\n5. Uca cojo jakesti jupanacarojj wal uñcatäna, mä cunsa catokañatacjama.\n6. Pedrosti sänwa: —Janiw koris, kollkes utjquituti, ucampis cunatï ujtquitu ucwa churäma: Nazaretanquir Jesucriston sutipar sayt'am, sartaraquim —sasa.\n7. Uc arsusinsti, Pedrojj cupi amparat catusinwa juparojj wayti. Ucspacharaquiw cayupasa, uqhamarac cayu mokonacapas thurt'asiraquïna.\n8. Cojosti ucspachaw thoktäna. Sayt'asisinsti, sarnakañwa kalltäna. Ucatsti jupanacamp chicaraquiw templor thoktas thoktas mantawayäna. Ucatsti Diosaruw yupaycharaquïna.\n9. Take jakenacaraquiw uca cojorojj sarnakjjeri, uqhamarac Diosar yupaychiri uñjapjjäna.\n10. Uc uñjasinsti jupanacajj wal muspharapjjäna, mulljasipjjaraquïnwa. Uca cojosti jupanacanjja wali uñt'ataraquïnwa, Hermosa sata puncun kont'ata limosna mayjasisquir jakëtap laycu.\n11. C'umaraptayatäcäna uca cojo jakesti Pedrompita Juanampitjja janiw sarakañ muncänti. Take jakenacasti wali muspharataw jupanacan ucar chhucthapipjjäna, Pórtico de Salomón sisqui ucawjaru.\n12. Pedrosti uc uñjasajja, jakenacarojj sänwa: “Israelit jakenaca, ¿cunats jumanacajj muspharasipjjta? ¿Cunats nanacar wal uñcatapjjaraquista? Nanacajj janiw aca jakerojj ch'amanacajjampi c'umaraptayapcti, ni nanacan Dios chuymätajja laycusa.\n13. Jan ucasti, Abraham, Isaac, Jacob nayra awquinacasan Diosapaw Jesús Yokaparojj jach'ar apti. Uca Jesusarojj jumanacaw jilïrinacar catuyapjjtajja. Cunapachatï Pilatojj: ‘Antutjjä’ sisquipansa, jumanacajj janiw munapctati.\n14. Jumanacasti aca asqui k'oma Jesusarojj jan uñt'iriw tucupjjtajja. Ucatsti jake jiwayirïquis ucaruquiw antutatäñapataquejj mayipjjaractajja.\n15. Uqhampï jumanacajj jacañ churirirojj jiwayapjjtajja. Ucampis Diosajj juparojj jiwatanac taypitjja jactayiwa. Take acanacjja nanacaw uñjapjjaracta.\n16. Uca quicpa Jesusan sutipar iyawsatap laycuw aca jakejj ch'amañchata uñjasi, jumanac nayrakatana. Uca Jesusar iyawsatap laycupï c'umarapun uñjasejja, take jumanacan uñjcata.\n17. “Jichhasti jilatanaca, nayajj yattwa jan sum amuyt'casaw jumanacasa, uqhamarac jilïrinacamasa Jesusarojj jiwayapjjtajja.\n18. Ucampis Diosajj uqhamatwa phokhawayi cuntejj profetanacap toke arscän Criston t'akhesiñapjjata ucjja.\n19. Uqhamasti jan wali lurañanacjja apanucupjjam, ucatsti arrepientisipjjam juchanacamajj perdonatäñapataqui. Ucatwa Diosajj jumanacar cusiscañ urunac churapjjätam,\n20. Cristo Jesusar qhitanisa. Jupasti nayratpach jumanacataqui waquichatäcäna, ucawa.\n21. Ucampis uca Jesusanjja waquisiw alajjpachan kheparañapa, cunürutejj Diosajj take cun waquichcani ucürcama. Ucasti cunjämtejj Diosajj nayra asqui profetanacap toke arsuwaycäna ucarjamaw phokhasisqui.\n22. Moisesasti nayra awquinacasarojj aqham sänwa: ‘Jumanacan Tatit Diosamajja, jilanacam taypitwa mä profeta sayt'ayarapipjjätam nayarjama. Juparuw ist'apjjaraquïta, take cuntejj sapcätam uca arunacarojj iyawsapjjaraquïtawa.\n23. Uca profetar take jan ist'irinacasti t'unjatäniwa. Israel marcatsti apanucutaraquïniwa.’\n24. “Samuel profetat acsarojja, take profetanacaw aca arunacatjja parlapjjaraquïna.\n25. Take cuntï Diosajj profetanac toke arsuwayqui ucajj jumanacataquiwa. Uqhamaraqui jumanacan asquimataquiraqui Diosajj mä arust'äwi lurawayi nayra awquinacasampejja, cunapachatejj Abrahamarojj siscäna: “Juman wawanacam tokewa take acapachanquir jakenacajj bendecitäni” sasa.\n26. Diosajj Yokapar jiwatat jactayasinjja, jumanacaruw nayrakat qhitanipjjtam, bendeciñapataqui, uqhamat sapakat mayni jumanacajj jan wali luräwinacam apanucupjjañamataqui.”